Κέντρο αισθητικής και ευεξίας - PDF\nDownload "Κέντρο αισθητικής και ευεξίας"\n2 Κέντρο αισθητικής και ευεξίας SPA YOUR SENSES... Το κέντρο αισθητικής και ευεξίας Ευφορία, προσφέρει ένα οικείο περιβάλλον χαλάρωσης και αναζωογόνησης. Στόχος µας να µας ακολουθήσετε σε ένα ταξίδι βασισµένο σε παραδοσιακά ελληνικά µυστικά οµορφιάς, εµπλουτισµένο µε νέες µεθόδους ώστε να ικανοποιήσουµε κάθε σας επιθυµία και ανάγκη. Κέντρο αυτής της µοναδικής εµπειρίας τα ευεργετικά αποτελέσµατα των φυτικών στοιχειών των προϊόντων µας. Μαστίχα, κόκκινα σταφύλια, νερό από ιαµατικές πηγές, Κρητικά βότανα, αιθέρια έλαια, ελαιόλαδο και φρέσκα φρούτα αποτελούν κάποια από τα βασικά συστατικά των θεραπειών µας. Χαλαρώστε, αναζωογονηθείτε και αφεθείτε στα χέρια των ειδικών για άµεσα αποτελέσµατα.\n4 Κέντρο αισθητικής και ευεξίας... ΠΡΟΣΩΠΟ Βρείτε λύσεις οµορφιάς και λάµψης µέσα από ειδικά σχεδιασµένες θεραπείες προσώπου που καλύπτουν κάθε ανάγκη και τύπο δέρµατος. Θεραπείες που συνδυάζουν σύγχρονες µεθόδους µε παραδοσιακά µυστικά βγαλµένα από τη φύση. ΘΕΡΑΠΕIΕΣ ΠΡΟΣΩΠΟΥ Aegean Deep Cleansing - Exfoliating È ÚÎÂÈ 70 min Καθαρισµός - Απολέπιση Κανονικά / λιπαρά δέρµατα Ο γνωστός καθαρισµός για άνδρες και γυναίκες. Είναι η βάση για την προετοιµασία του δέρµατος στις υπόλοιπες θεραπείες. Μοναδικός συνδυασµός peeling ατµού, καθαριστικής µάσκας και µασάζ προσώπου και ντεκολτέ για αποτοξίνωση και τόνωση. Mastic Deep Hydration Oinostherapy È ÚÎÂÈ 50 min Ενυδάτωση προσώπου Επιδερµίδες ξηρές - αφυδατωµένες - ταλαιπωρηµένες Σκοπός της περιποίησης αυτής το "πότισµα" του ταλαιπωρηµένου δέρµατος, µε φυτικά εκχυλίσµατα και την µοναδικότητα της δράσης του Μαστιχελαίου, µε σκοπό την ενυδάτωση.τα εκχυλίσµατα αγριοκάστανου, ενυδατώνουν τις κατώτερες στοιβάδες του δέρµατος διατηρώντας την υδατική ισορροπία ενώ η µαστίχα δρα στην διατήρηση των ενυδατικών στοιχείων, και παρέχει αντιβακτηριδιακή προστασία. Τα εκχυλίσµατα βερίκοκου µαλακώνουν το δέρµα διατηρώντας την φυσική του ελαστικότητα. Green Clay & Mastic Regeneration È ÚÎÂÈ 50 min Ανάπλαση προσώπου Η θεραπεία της ανάπλασης ξαναδίνει στο δέρµα τα απαραίτητα στοιχεία ζωντάνιας και επαναλειτουργίας της κυτταρικής δραστηριότητας. Προτείνεται για δέρµατα ηλικίας άνω των 35 και σκοπό έχει και την πρόληψη της γήρανσης της επιδερµίδας. Η πράσινη Άργιλος, που είναι πλούσια σε οξείδια σιδήρου τα οποία και ενεργοποιούν την κυτταρική\n5 λειτουργία, ενώ το γιασεµί γαληνεύει και ηρεµεί την επιδερµίδα µε αποτέλεσµα το πρόσωπο να φωτίζεται και να µειώνεται η εµφάνιση των ρυτίδων, ενώ η αναζωογονητική και αντιµυκητιακή δράση της µαστίχας, ξαναδίνει ζωντάνια στο ταλαιπωρηµένο δέρµα και µειώνει τους ερεθισµούς και τις µολύνσεις. Τα φυτικά εκχυλίσµατα Centella εµποδίζουν την δηµιουργία ρυτίδων απαλύνοντας και γαληνεύοντας ταυτόχρονα το δέρµα. Fresh Fruits & Mastic Glam Total È ÚÎÂÈ 50 min Λάµψη προσώπου. έρµατα θαµπά, ταλαιπωρηµένα, εκτεθειµένα σε καθηµερινές σκληρές συνθήκες Τα ταλαιπωρηµένα και κουρασµένα δέρµατα χρειάζονται βαθύ καθαρισµό και ενυδάτωση, για να ανακτήσουν την κυτταρική τους λειτουργία. Ανανεώστε την διάθεση σας και την φωτεινότητα της επιδερµίδας.το σύµπλεγµα γύρης και η φύτρα σιταριού προλαµβάνουν την γήρανση προστατεύοντας ταυτόχρονα από την ηλιακή ακτινοβολία. Τα εκχυλίσµατα του χιώτικου αγιοκλήµατος αυξάνουν την ενυδατική και αντιβακτηριδιακή δράση. Οι µαλακτικές και ενυδατικες ιδιότητες του Υάκινθου και του ξακουστού χιώτικου µανταρινιού και η δροσιστική δράση του πορτοκαλιού, σε συνδυασµό µε την υψηλή αντιµυκητιακή δράση της µαστίχας δηµιουργούν ένα σύµπλεγµα δράσεων, που τονώνει και φωτίζει την επιδερµίδα.\n6 Agiasmata Lifting Total Aqua di Keramos È ÚÎÂÈ 50 min έρµατα κουρασµένα, σπασµένα µε έντονες τις ανάγκες της έντονης ανάπλασης Μαστίχα & Ιαµατικό Νερό ένας συνδυασµός βαθύ καθαρισµού, peeling και µάσκας η οποία "τεντώνει" την επιδερµίδα. Το σύµπλεγµα Βιταµινών-Βοτάνων και Μαστιχελαίου, δρα σε όλο το φάσµα της καταπολέµησης της γήρανσης των κυττάρων. Ο αµµόκρινος µε αντιρυτιδικές και αντιερεθιστικές ιδιότητες προστατεύουν από την πρόωρη γήρανση. Η δράση της επικεντρώνεται στο σύµπλεγµα βιταµίνης Ε & Μαστίχας που δρα στα βαθύτερα στρωµατά της επιδερµίδας δεσµεύοντας τις ελεύθερες ρίζες, µε αποτέλεσµα την αναχαίτιση της χαλάρωσης του δέρµατος που είναι η αιτία για τις ρυτίδες και την γήρανση του δέρµατος. Το σογιέλαιο σε συνδυασµό µε το εκχύλισµα σόγιας, τονώνουν και ηρεµούν το δέρµα ενώ η µαστίχα και τα καρύδια macadamia σε συνδυασµό µε το ιαµατικό νερό, διεγείρουν τους ιστούς των κυττάρων και ενισχύουν τις ίνες του κολλαγόνου της επιδερµίδας µε αποτέλεσµα να λειαίνονται οι ρυτίδες, προσφέροντας µε απλές κινήσεις ένα άµεσο Λίφτινγκ! Ariousios Red Wine Deep Cleansing & Hydration È ÚÎÂÈ 95 min Ενυδάτωση προσώπου. Επιδερµίδες ξηρές - αφυδατωµένες - ταλαιπωρηµένες. Σκοπός της περιποίησης αυτής, είναι ο βαθύς καθαρισµός, η αποµάκρυνση των νεκρών κυττάρων και το "πότισµα" του ταλαιπωρηµένου δέρµατος, µε φυτικά εκχυλίσµατα και την µοναδικότητα της δράσης του Μαστιχελαίου, µε σκοπό την ενυδάτωση. Mastic Herbs Balancing È ÚÎÂÈ 50 min ρα ενάντια στο πρόβληµα των λιπαρών δερµάτων Βοηθείστε το δέρµα σας να ξαναβρεί την χαµένη του ισορροπία µε φυσικά - µοναδικά συστατικά. Καθαρισµός, peeling, εφαρµογή µάσκας και ειδικό µασάζ τόνωσης είναι τα απαραίτητα για τη ρύθµιση της έκκρισης του σµήγµατος µε σκοπό την καλή λειτουργία του δέρµατος έτσι ώστε να σταµατήσει το φαινόµενο της αντιαισθητικής γυαλάδας. Τα καρύδια macadamia και το υδρολυµένο άµυλο έχουν σηµαντικές ενυδατικές ιδιότητες σε λιπαρά αλλά και ακµεϊκά δέρµατα.\n7 Mediterranean Eyes Therapy È ÚÎÂÈ 25 min Ειδική θεραπεία για την ευαίσθητη περιοχή των µατιών. Μοναδική µάσκα που ελαττώνει τις λεπτές γραµµές και ρυτίδες γύρω από τα µάτια εξαφανίζοντας ταυτόχρονα τυχόν σηµάδια κούρασης. Μπορεί να εφαρµοστεί µόνη της ή σε συνδυασµό µε οποιαδήποτε άλλη θεραπεία προσώπου Greek Yoghurt Hydra Mask È ÚÎÂÈ 25min Μάσκα ενυδάτωσης από γιαούρτι Θεραπεία κατάλληλη για πρόσωπο µετά από µακρόχρονη έκθεση στον ήλιο. Το γιαούρτι ενυδατώνει, θρέφει και αναζωογονεί το δέρµα.\n8 ΣΩΜΑ Χαρίστε στο σώµα σας µια αίσθηση φρεσκάδας και αναζωογόνησης µέσω των τεχνικών µάλαξης. ιαφορετικά είδη λαδιού σε συνδυασµό µε αιθέρια έλαια και την θεραπευτική ιδιότητα της µαστίχας, προσφέρουν απόλυτη χαλάρωση και ευεξία και αναζωογονούν µυαλό, ψυχή και σώµα. Μασάζ Traditional Cretan Olive-Oil massage È ÚÎÂÈ 25min or 50min Παραδοσιακό µασάς µε Ελαιόλαδο Χαλαρωτικό µασάζ µε κρητικό ελαιόλαδο πλούσιο σε βιταµίνη Ε και αντιοξειδωτική δράση. Εκµεταλλευτείτε τις ευεργετικές ιδιότητες του στο δέρµα για ενυδάτωση και λάµψη και διώξτε την ένταση και το άγχος µε θεραπευτική ήπια µάλαξη. Traditional Raki massage È ÚÎÂÈ 25min or 50min Παραδοσιακό µασάζ µε Ρακί Απολαύστε την διεγερτική ιδιότητα του ρακί. Η θεραπευτική χρήση του γνωστή από παλαιότερα χρόνια σε συνδυασµό µε ένα χαλαρωτικό µασάζ δηµιουργεί ιδανικές συνθήκες για να αποβάλει το σώµα τις τοξίνες. Η δυνατή µυρωδιά του παραδοσιακού µας αυτού ποτού διεγείρει τις αισθήσεις και προσφέρει ένα έντονο αίσθηµα ευεξίας. Greek Blossoms Calming Massage È ÚÎÂÈ 25min or 50min Αρρωµατοθεραπεία Χαλαρωτικό µασάζ µε αµυγδαλέλαιο και αιθέρια έλαια. Αφεθείτε στα χέρια του θεραπευτή σας, χαλαρώστε µε τις υπέροχες µυρωδιές των ελαίων επιλογής σας και εκµεταλλευθείτε τις θεραπευτικές τους ιδιότητες.\n9 Swedish - Deep Tissue massage È ÚÎÂÈ 50min Σουηδικό - εν τω βάθη µασάζ Θεραπευτικό µασάζ, κατάλληλο για µυϊκούς πόνους και ενοχλήσεις από καταπόνηση του σώµατος µας λόγω λανθασµένης στάσης. Ξεκουράστε το σώµα σας και απολαύστε χαλάρωση και ευεξία µέσω της τόνωσης του κυκλοφορικού συστήµατος για καλύτερη τροφική των ιστών. Sport - Tapping massage È ÚÎÂÈ 50min Αθλητικό - ιεγερτικό µασάζ Μασάζ γρήγορου ρυθµού µε σκοπό την τόνωση και διέγερση των µυών. Κατάλληλο για αθλητική προθέρµανση. Θωπείες, εκρηκτικές κινήσεις, και διατάσεις τα κύρια χαρακτηριστικά του µασάζ αυτού. Aegean Lympho - Massage È ÚÎÂÈ 25min Λεµφικό µασάζ Η σωστότερη επιλογή για αποβολή τοξινών και ανακούφιση από κατακράτηση υγρών. Απαλές ανοδικές κινήσεις στην πρόσθια πλευρά του σώµατος για ενίσχυση της φλεβικής επιστροφής µε στόχο την απαλλαγή από πρήξιµο στα κάτω άκρα.\n10 Hot / Cold Stone massage È ÚÎÂÈ 70min Μασάζ µε Ηφαιστειακές Πέτρες Ζεστές ή δροσερές πέτρες γλιστρούν στο σώµα µε τη βοήθεια ελαιολάδου. Μέσω της αρχαίας αυτής τεχνικής γήινη ενέργεια µεταδίδεται στο σώµα σας, διεγείρεται το δέρµα σας καθώς η διαφορά θερµοκρασίας που φέρουν οι πέτρες ενισχύουν τη λειτουργία του κυκλοφορικού σας συστήµατος. Pregnancy massage È ÚÎÂÈ 50min Μασάζ Εγκυµοσύνης Κατάλληλο για χαλάρωση, καλή φυσική κατάσταση και ανακούφιση από πόνους µέσης, αυχένα ή κάτω άκρων που προκαλούνται κατά την κύηση. Ενδείκνυται για κύηση άνω των 3 µηνών. Express (back & shoulders relief massage) È ÚÎÂÈ 25min Express - Μασάζ Πλάτης & αυχένα Μια σύντοµη συνεδρία για ανακούφιση από πόνους πλάτης και αυχένα. Μυϊκή χαλάρωση και απελευθέρωση από άγχος και ένταση µε µασάζ που επικεντρώνεται σε σηµεία πόνου ή µυϊκής σύσπασης. Head Refreshment Massage È ÚÎÂÈ 25min Μασάζ Κεφαλής Χαλαρωτικό µασάζ ιδανικό για άτοµα που υποφέρουν από πονοκεφάλους. Ελαφριές πιέσεις στο κρανίο και ήπιο µασάζ στο πρόσωπο σε συνδυασµό µε τις θεραπευτικές ιδιότητες του µαστιχέλαιου για απόλυτη χαλάρωση και ηρεµία. Euphoria Delight Reflexology È ÚÎÂÈ 25min Ρεφλεξολογία Η ρεφλεξολογία είναι µια µέθοδος εναλλακτικής ιατρικής που στηρίζεται στην εφαρµογή ειδικών πιέσεων και µαλάξεων στο πέλµα και την ράχη των ποδιών, στις παλάµες και σε κάποια σηµεία του προσώπου. Στην ρεφλεξολογία, όταν ερεθίζονται τα αντανακλαστικά των ποδιών, προκαλείται µια ακουσία αντίδραση των οργάνων που συνδέονται µε αυτά τα αντανακλαστικά. Στόχος της ρεφλεξολογίας είναι η επίτευξη της ισορροπίας του σώµατος, πράγµα που κατορθώνεται κυρίως µέσω της χαλάρωσης.\n11 Double Suit (provided for any type of massage) È ÚÎÂÈ 25min or 50min Μασάζ στη ιπλή Σουίτα Μοιραστείτε την εµπειρία χαλάρωσης που προσφέρει το µασάζ µε ένα δικό σας αγαπηµένο πρόσωπο. Θεραπεία σε σουίτα µε δυο κλίνες και δυο θεραπευτές. ΕΝΕΡΓΕΙΑΚΉ ΕΞΙΣΟΡΡOΠΗΣΗ ΣΏΜΑΤΟΣ ΚΑΙ ΠΝΕΥΜΑΤΟΣ Reiki, ολόσωµη συνεδρία È ÚÎÂÈ 50min Το Ρέικι είναι µία ενεργειακή µέθοδος από την Ιαπωνία που έχει ευεργετικά αποτελέσµατα, όπως σωµατική ευεξία, χαλάρωση, βελτίωση της υγείας, νοητική ηρεµία, ανάπτυξη θετικών συναισθηµάτων, αισιοδοξία στη ζωή, πνευµατική ανάπτυξη. Είναι µια ασφαλής, απλή και φυσική θεραπευτική τεχνική που χρησιµοποιεί τη µετάδοση ζωτικής ενέργειας µε το άγγιγµα των χεριών. Reiki, τοπική θεραπεία Τοπική εφαρµογή Reiki σε σηµείο έντονου πόνου ή µυϊκού τραυµατισµού. È ÚÎÂÈ 25min\n12 ΠΕΡΙΠΟΙΗΣΗ ΣΩΜΑΤΟΣ Περιποιηθείτε το σώµα σας µε φυτικά προϊόντα από µαστίχα, ελαιόλαδο, άνθη, κόκκινο σταφύλι, αιθέρια έλαια και απολαύστε την ενέργεια που δίνει η σοκολάτα στο σώµα σας. Ειδικά σχεδιασµένες θεραπείες σώµατος για να ικανοποιήσουν κάθε σας επιθυµία για χαλάρωση, ενυδάτωση, λάµψη αδυνάτισµα ή σύσφιξη. Θεραπείες Σώµατος Deep Mastic Body Exfoliation - Hydration È ÚÎÂÈ 80min Απολέπιση - Ενυδάτωση Λουτρό - υδροµασάζ, απολέπιση σώµατος, περιτύλιξη και εφαρµογή ενυδατικής κρέµας. Θεραπεία ιδανική για τις αντίξοες συνθήκες διαβίωσης µας. Το peeling είναι πλούσιο σε τρίµα από κουκούτσια ελιάς που βοηθούν στην αποµάκρυνση των νεκρών κυττάρων αφήνοντας την επιδερµίδα λεία. Τα εκχυλίσµατα της Χιώτικης Μυρτιάς είναι πλούσια σε µαλακτικούς παράγοντες και σε αιθέρια έλαια µε τονωτικές ιδιότητες. Η µαστίχα και τα κουκούτσια σταφυλιού, προσφέρουν µοναδική αντιοξειδωτική και ενυδατική φροντίδα µε αποτέλεσµα να διατηρούν την όψη της επιδερµίδας λαµπερή και µαλακή. Η θεραπεία ολοκληρώνεται µε περιτύλιξη εφαρµόζοντας την µοναδική µάσκα-λάσπη σώµατος που είναι πλούσια σε ενυδατικά συστατικά και τέλος την ειδική κρέµα σώµατος. Oinostherapy Mastic Spa Calming Body Treatment È ÚÎÂÈ 80min Χαλάρωση - Μαστίχα & Κρασί Λουτρό - υδροµασάζ, απολέπιση σώµατος, περιτύλιξη και εφαρµογή δροσερής κρέµας Αυτό που καθηµερινά ζητάµε, αλλά σχεδόν ποτέ δεν πετυχαίνουµε. Χαλάρωση - Ηρεµία. Τα κόκκινα σταφύλια είναι πλούσια σε Βιταµίνες Β1 και Β2 και ο συνδυασµός µαστίχας και βιολέτας, δηµιουργεί µια µόνιµη ασπίδα αντιβακτηριδιακής προστασίας ενώ παράλληλα χαλαρώνει και ηρεµεί το δέρµα.\n13 Mastic Spa Stimulating Treatment È ÚÎÂÈ 80min Τόνωση - Μαστίχα & Ιαµατικό Νερό Λουτρό - υδροµασάζ, απολέπιση σώµατος, περιτύλιξη και εφαρµογή συσφικτικής κρέµας Συσφικτική θεραπεία για ανανέωση του δέρµατος, βελτίωση της ελαστικότητας του και «ξύπνηµα» των ταλαιπωρηµένων κυττάρων. Τα σπάνια θεραπευτικά ιχνοστοιχεία από το υπέδαφος, των Ιαµατικών νερών, προσφέρουν στην επιδερµίδα αναζωογόνηση και οµορφιά. Τα κουκούτσια ελιάς βοηθούν στην αποµάκρυνση των νεκρών κυττάρων αφήνοντας την επιδερµίδα λεία. Το αγριοκάστανο, που είναι πλούσιο σε αζωτούχες και αµυλούχες ουσίες, δρα θρεπτικά και τονωτικά στο δέρµα. Τελειώνουµε την θεραπεία µε την εφαρµογή της ειδικής τονωτικής µάσκας σώµατος και ενυδατικής κρέµας.\n14 Mastic Spa Slimming Treatment Τοπικό Πάχος - Κυτταρίτιδα È ÚÎÂÈ 80min Λουτρό - υδροµασάζ, απολέπιση σώµατος, µασάζ αντικυτταριτιδικό, περιτύλιξη και εφαρµογή συσφικτικής κρέµας Τα εκχυλίσµατα φυκιών ενεργοποιούν τις καύσεις και µειώνουν την συσσώρευση λίπους και υγρών. Το αγριοκάστανο δρα κατά του τοπικού πάχους. Η ειδική µάσκα σώµατος πλούσια σε εκχυλίσµατα γερανιού και µαστιχελαίου τονώνει και συσφίγγει την επιδερµίδα τα ιχνοστοιχεία και µέταλλα της θερµαντικής λάσπης που περιέχει, εξαφανίζουν σταδιακά την όψη «πορτοκαλιού» που παίρνει η επιδερµίδα από την κυτταρίτιδα. Mastic & Red Grapes - Body Algae Pack Τόνωση Απολέπιση - Περιτύλιξη - Ενυδάτωση È ÚÎÂÈ 55min Αποτοξίνωση και ενέργεια. Ανάπλαση και αντιγηραντική δράση, είναι τα αποτελέσµατα της θεραπείας αυτής. Μιας θεραπείας µε σταφύλια, µαστίχα, φύκια, φασκόµηλο. Αγνά και φυσικά συστατικά που αναζωογονούν την επιδερµίδα την ηρεµούν και αποβάλλουν όλη την αρνητική ενέργεια. Mastic & Chocolate Cocktail-Body Fruit Pack Xαλάρωση Απολέπιση - Περιτύλιξη - Σύσφιξη È ÚÎÂÈ 55min Σοκολατοµαστιχοθεραπεία!!! Είναι µια θεραπεία βασισµένη σε αγνά συστατικά µε σκοπό την απόλυτη χαλάρωση! Ανακουφίζει το σώµα και ηρεµεί τις αισθήσεις αφήνοντας µια µοναδική υφή στην επιδερµίδα και ικανοποιώντας κάθε λαχτάρα για απόλαυση.\n15 Mastic & Red Grapes Exfoliating - Body Polish È ÚÎÂÈ 40min Τόνωση Απολέπιση - Ενυδάτωση Κόκκινα σταφύλια και µαστίχα δηµιουργούν συνθήκες ενυδάτωσης και σύσφιξης. Peeling που καθαρίζει την επιδερµίδα σε βάθος και αποµακρύνει τα νέκρα κύτταρα. Mastic & Chocolate Cocktail Exfoliating - Body Polish È ÚÎÂÈ 40 min Χαλάρωση - Απολέπιση - Σύσφιξη Σοκολάτα, µαστιχέλαιο, αιθέριο έλαιο από φρέσκα πορτοκαλιά της Χιώτικης γης και φασκόµηλο δηµιουργούν ένα πρελούδιο θρεπτικής και τονωτικής θεραπείας. Peeling που καθαρίζει την επιδερµίδα σε βάθος και αποµακρύνει τα νέκρα κύτταρα. Mastic & Chocolate Wrap Περιτύλιξη µε Μαστίχα και Σοκολάτα Ιδανική θεραπεία για λάµψη και ενέργεια σώµατος. È ÚÎÂÈ 25 min\n16 Mastic & Red Grapes - Algae Wrap È ÚÎÂÈ 25 min Περιτύλιξη µε Μαστίχα, Κόκκινα Σταφύλια και Φύκια Εκµεταλλευτείτε τις αποτοξινοτικές ιδιότητες των φυκιών, ενυδατώστε και συσφίξτε το σώµα σας µε κόκκινα σταφύλια και συµβάλετε στην γενική υγεία του σώµατος σας µε τη βοήθεια της θεραπευτικής µαστίχας. Striking Frozen Cucumber Sunburnt Therapy È ÚÎÂÈ 50 min Περιτύλιξη µε Αγγούρι Μια δροσερή θεραπεία µε αλεσµένο αγγούρι για ανακούφιση και βαθιά ενυδάτωση σε ηλιοκαµένο δέρµα. Υ ΡΟΘΕΡΑΠΕΙΑ Το λουτρό σε θερµές πηγές αποτελεί το αρχαιότερο θεραπευτικό µέσο. Ζεστό νερό σε συνδυασµό µε µεταλλικά άλατα, αιθέρια έλαια, Κρητικά βότανα ή νερό σε µορφή ατµού προσφέρει εξαιρετικές αντιφλεγµονώδεις και αναλγητικές συνθήκες όπως και απόλυτη µυϊκή χαλάρωση. Το υδροµασάζ ή η επίσκεψη στο χώρο υδροθεραπείας είναι ο ιδανικότερος τρόπος για να ξεκινήσετε το θεραπευτικό σας πρόγραµµα καθώς ενυδατώνει και καθαρίζει το δέρµα όπως επίσης ανοίγει τους πόρους για την καλύτερη απορρόφηση των θεραπευτικών στοιχειών. Υδροµασάζ σε ατοµικό λουτρό µε Βότανα, Αιθέρια Έλαια ή Μεταλλικά Άλατα Σάουνα - Sauna Υδροµασάζ - Jacuzzi ωµάτιο ατµού - Hamam\n17 EUPHORIA COSMETIC TREATMENTS ΣΑΛΟΝΙ ΟΜΟΡΦΙΑΣ Σαλόνι περιποίησης νυχιών Τοποθέτηση τεχνιτών νυχιών Αποτρίχωση Κοµµωτήριο Ηµερήσια και εβδοµαδιαία προγράµµατα περιποίησης είναι επίσης διαθέσιµα στο χώρο µας για ολοκληρωµένη και αποτελεσµατική θεραπευτική ή αισθητική παρέµβαση. EUPHORIA FITNESS CENTRE - ΓΥΜΝΑΣΤΗΡΙΟ οκιµάστε τα οργανωµένα οµαδικά προγράµµατα ειδικά σχεδιασµένα για να καλύψουν κάθε ανάγκη µε στόχο το µέγιστο της απόδοσης. Μην διστάσετε να ζητήσετε από τη Reception του Spa ή του ξενοδοχείου το εβδοµαδιαίο πρόγραµµα άσκησης Οµαδικά προγράµµατα Άσκηση σε όργανα Προσωπική εκγύµναση Power Plate\n18 Για εσάς που λατρεύετε την χαλάρωση και επισκέπτεστε συχνά τον χώρο µας, αποκτήστε την members card και επωφεληθείτε από ειδικές τιµές και προσφορές. Για να διατηρηθεί σε ισχύ η κάρτα σας, σας ενηµερώνουµε ότι οφείλετε να πραγµατοποιείτε τουλάχιστον δυο ραντεβού µηνιαίως. Γραφτείτε µέλη του Euphoria Wellness Spa & Fitness Centre και κερδίστε θεραπείες, περιποιήσεις προσώπου και σώµατος, όπως επίσης επισκέψεις στο Hair & Nails Salon και στο χώρο υδροθεραπείας. Για όλα τα µέλη µας παρέχεται έκπτωση 15% επί της αρχικής τιµής του τιµοκαταλόγου µας για περιποιήσεις προσώπουσώµατος και νυχιών και 10% έκπτωση στις υπηρεσίες του κοµµωτηρίου. ωρεάν extra θεραπείες µε την αγορά εβδοµαδιαίων ή µηνιαίων πακέτων περιποίησης προσφέρονται για την δική σας άνεση. Αποκτήστε τα προϊόντα mastic spa της αρεσκείας σας µε 10% έκπτωση και συνεχίστε την προσωπική σας περιποίηση στο χώρο σας για το καλύτερο και µε διάρκεια αποτέλεσµα. Μην ξεχνάτε ότι το Euphoria Wellness Spa διαθέτει πλήρες εξοπλισµένο γυµναστήριο όπου µπορείτε µε µηνιαία συνδροµή να συνδυάσετε ένα ολοκληρωµένο πρόγραµµα υγείας και ευεξίας αφού έχετε τη δυνατότητα να επισκέπτεστε δωρεάν το χώρο υδροθεραπείας µας ( Χαµάµ, Σάουνα, Jacuzzi ) Χαρίστε στον εαυτό σας την περιποίηση που του αξίζει µε τις τιµές που εξασφαλίζει για εσάς η Euphoria members card. Αφήστε τους ειδικούς να αναδείξουν την φυσική οµορφιά του εαυτού σας! Αποκτήστε την Members Card και επωφεληθείτε από τις ειδικές τιµές και προσφορές για τα µέλη µας! Για λόγους ασφάλειας τα παιδιά κάτω των 13 ετών δεν γίνονται δεκτά ως µέλη στο «Euphoria» wellness spa & fitness centre.\n19 ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΟΥ ΧΩΡΟΥ ΜΑΣ Θυµηθείτε. Σας παρακαλούµε να βρίσκεστε στο χώρο του spa 20 λεπτά πριν το ραντεβού σας για την προετοιµασία σας. Αν για οποιοδήποτε λόγω θελήσετε να ακυρώσετε το ραντεβού σας, θα σας παρακαλούσαµε να γίνει ένα 24ωρο νωρίτερα. Θα θέλαµε να γνωρίζετε πως εάν η ακύρωση γίνει σε λιγότερο από 4 ώρες πριν την έναρξη του προγράµµατος σας θα χρεωθείτε το 50 % του κόστους των θεραπειών σας. Εάν ο πελάτης δεν εµφανιστεί καθόλου στο ραντεβού θα επωµιστεί όλο το κόστος παρά την απουσία του. Η ικανοποίηση του πελάτη προτεραιότητα µας... Μη διστάσετε να ζητήσετε οποιαδήποτε πληροφορία ή να εκφράσετε κάποιο σχόλιο. Οι παρατηρήσεις σας και οι προτάσεις σας είναι ευπρόσδεκτες. Στόχος µας η ικανοποίηση κάθε ανάγκης και επιθυµίας σας. Για την άνεση σας... Στο χώρο µας µπορείτε να βρείτε προσωπικό χώρο φύλαξης αντικειµένων. Επίσης σας παρέχουµε µπουρνούζι, πετσέτα, παντόφλες, χτένα, σπόγγο και εσώρουχο µιας χρήσης. Αφήστε µας να σας δώσουµε αυτό που ψάχνετε... Στο χώρο µας µπορείτε να βρείτε mastic spa corner όπου διατίθενται προς πώληση όλα τα προϊόντα που χρησιµοποιούµε στις θεραπείες µας. Ζητήστε τη βοήθεια του ειδικευµένου προσωπικού για τις αγορές σας. ~Για πληροφορίες ή κρατήσεις επικοινωνήστε µε το 1800 ή επισκεφθείτε τη Reception του χώρου µας.~ Ανοιχτά καθηµερινά Tηλέφωνο άµεσης επικοινωνίας:\n20 spa & resort hotel Dedalou 1 Str. P.C Hersonissos Crete island Greece Tel.: Fax:


[Μπιλιέτο] Φόβος - ΤΑ ΝΕΑ\ntanea.gr > Απόψεις > [Μπιλιέτο] Φόβος\n17 Μαΐου 2016 | 23:19\nΖούμε εδώ και χρόνια, από το 2010, κοντά δηλαδή έξι χρόνια μια κρίση. Κρίση οικονομική, ηθική, κοινωνική. Υπήρξαν στιγμές που η αγωνία κορυφώθηκε. Πολλοί ένιωσαν φόβο. Οσοι είχαν τη δύναμη να αντιληφθούν και να ομολογήσουν στον εαυτό τους τη σοβαρότητα της καταστάσεως ένιωσαν φόβο.\nΟ φόβος όμως δεν μας μειώνει. Ο φόβος μπορεί να προκαλέσει ένα σοκ που να είναι πολύ χρήσιμο. Η πραγματική δειλία δεν είναι ο φόβος, όταν αυτός υπαγορεύεται από την πραγματικότητα, αλλά η επιπολαιότητα και οι ψευδαισθήσεις. Γενναιότητα είναι να δεις αυτό που σε απειλεί κατάματα, να συγκλονιστείς και να πάρεις αποφάσεις.\nΔυστυχώς, σαν κοινωνία, σαν σύνολο, ανεξάρτητα από κάποιες μειοψηφίες, αντί να βιώσουμε αυτόν τον φόβο σε βάθος, αντί να μεταμορφωθούμε από τον φόβο αναζητώντας λύσεις ριζικές, αποφασίζουμε να δραπετεύσουμε στην επιπολαιότητα.\nΕτσι, εδώ και έξι χρόνια τρέχουμε πίσω από χίμαιρες. Και ίσως να μην είναι έξι τα χρόνια αλλά οι τελευταίες δεκαετίες που αποπέμπουμε ως ανεπιθύμητους όσους προειδοποιούν για τα επερχόμενα.\nΚάποιος είχε πει ότι οι Ελληνες είναι «επιφανειακοί από βαθύτητα». Αναφερότανε βέβαια στους αρχαίους. Δυστυχώς δεν είναι η περίπτωσή μας. Εμείς είμαστε απλά επιπόλαιοι, αχαρακτήριστα επιφανειακοί και επιπόλαιοι.\nΣτη στήλη «Μπιλιέτο», σημαντικά πρόσωπα σχολιάζουν μία λέξη από την επικαιρότητα.\nΔασκαλάκης Στέφανος 17 Μαΐου 2016 | 23:19


Κουμουτσάκος: Οργανωμένο σχέδιο της Τουρκίας στο προσφυγικό - Μας το είχε πει ο Σοϊλού από τον Οκτώβριο | Anatropi News\nYou are at:Home»Πολιτική»Κουμουτσάκος: Οργανωμένο σχέδιο της Τουρκίας στο προσφυγικό – Μας το είχε πει ο Σοϊλού από τον Οκτώβριο\nΣτη στάση της Τουρκίας αλλά και στα επόμενα βήματα της κυβέρνησης αναφέρθηκε η πολιτική ηγεσία του υπουργείου Μεταναστευτικής Πολιτικής κατά τη διάρκεια συζήτησης στη Βουλή. Για ένα οργανωμένο σχέδιο για την εκμετάλλευση μεταναστών με στόχο τον εκβιασμό της Ευρώπης- το οποίο επιβεβαιώθηκε στον Έβρο – μίλησε ο αναπληρωτής υπουργός Γιώργος Κουμουτσάκος στη Βουλή.\nΜεταξύ άλλων αναφέρθηκε σε απειλές για άνοιγμα των συνόρων, που είχε εκτοξεύσει ο Υπουργός Εσωτερικών της γείτονος χώρας Σουλεϊμάν Σοϊλού τον περασμένο Οκτώβριο.\nΟ τούρκος υπουργός , όπως ανέφερε ο Γ. Κουμουτσάκος, είχε πει πως : θα σας στείλω 25.000 το Σάββατο, 50.000 την Κυριακή και 75.000 τη Δευτέρα. Άρα είχαμε ένα σχέδιο οργανωμένο, εκμετάλλευσης των ελπίδων απελπισμένων ανθρώπων, για να επιτευχθούν γεωστρατηγικοί στόχοι δια εκβιασμού της Ευρώπης σημείωσε ο αναπληρωτής υπουργός και προσέθεσε «υπήρχε καμία άλλη επιλογή από το σφράγισμα των συνόρων; Προφανώς όχι».\nΑναφερόμενος στις κυβερνητικές παρεμβάσεις και σε σχετική ΠΝΠ που είχε εκδοθεί το Φεβρουάριο (και η οποία συζητήθηκε σήμερα στη Βουλή) ο υπουργός Μεταναστευτικής Πολιτικής Νότης Μηταράκης είχε επισημάνει νωρίτερα πως «ήμασταν υποχρεωμένοι να θωρακίσουμε τα νησιά από την τότε επικείμενη κρίση δημόσιας υγείας του κορωνοϊού, αλλά και από την αυξημένη ρητορική της γείτονος χώρας για τη χρήση των μεταναστευτικών ροών ως εργαλείο πίεσης».\nΣυνέχισε λέγοντας πως στόχος είναι ο περιορισμός των μεταναστευτικών ροών, αλλά και των επιπτώσεων στις τοπικές κοινωνίες. Μάλιστα σημείωσε πως «για τη μείωση των ροών προτάξαμε τέσσερις γραμμές άμυνας: Την αποτελεσματική φύλαξη των συνόρων. Την επιτάχυνση της διαδικασίας ασύλου και την αύξηση των επιστροφών με μείωση του χρόνου πρώτης απόφασης από 183 σε 27 ημέρες για τις νέες αιτήσεις. Την αντικατάσταση των ανοικτών δομών με κλειστές. Τη διεθνοποίηση την κρίσης».\nΑναφερόμενος στα νησιά ο Ν. Μηταράκης σημείωσε πως στόχος είναι ότι αυτοί που δικαιούνται άσυλο να φεύγουν πριν τους δύο μήνες, κι αυτοί που δεν δικαιούνται διεθνούς προστασίας πριν τους έξι. Κατά συνέπεια, η μέση παραμονή θα φτάσει στους τέσσερις μήνες. Και δίνοντας ένα στίγμα της κατάστασης που επικρατεί είπε: «έχουμε ανακοινώσει 10.000 μετακινήσεις το πρώτο τρίμηνο, ήδη έχουν ολοκληρωθεί κατά περίπου 90%».\nΚριτική στους κυβερνητικούς χειρισμούς άσκησε από το ΣΥΡΙΖΑ ο κοινοβουλευτικός εκπρόσωπος Δημήτρης Τζανακοπουλος. Όπως είπε «οι επιτάξεις στα νησιά δεν είναι τίποτε άλλο παρά η απόπειρα σας να διαχειριστείτε ένα πρόβλημα που μόνοι σας δημιουργήσατε». Επεσήμανε δε σε άλλο σημείο πως «η Σύμβαση της Γενεύης μας δεσμεύει απολύτως. Δεν μπορείς να απαντάς σε μια παρανομία με μια δεύτερη παρανομία».\nPrevious ArticleΣτα 4.4 εκατ. τα SMS που έστειλαν οι Ελληνες στο 13033 για την μετακίνησή τους\nNext Article Προπληρώνει επιδόματα ανεργίας και «δώρο Πάσχα» ο ΟΑΕΔ


Βραβείο του Ευρωπαϊκού Κοινοβουλίου για το ίδρυμα του Limburg 'No Border' - IEDE NEWS\nΑρχική σελίδα 1ΤΡ7 Βραβείο του Ευρωπαϊκού Κοινοβουλίου για το ίδρυμα του Limburg 'No Border'\nΒραβείο του Ευρωπαϊκού Κοινοβουλίου για το ίδρυμα του Limburg "No Borders"\nΤο Ίδρυμα «No Borders» παρέλαβε το Βραβείο του Ευρωπαίου Πολίτη την Παρασκευή στο Μάαστριχτ. Το No Borders είναι ο νικητής του ετήσιου ευρωπαϊκού βραβείου κινήτρων. Λόγω της πανδημίας του κορωνοϊού, η εορταστική συγκέντρωση αναβλήθηκε για περισσότερο από ένα χρόνο.\nΟ πρόεδρος του Ιδρύματος No Borders, Huub Spoormans, έλαβε το μετάλλιο από τον ευρωβουλευτή του CDA του Λιμβούργου Jeroen Lenaers.\nΤο Geen Grens δεσμεύεται για τους κατοίκους των παραμεθόριων περιοχών. Κατά τη διάρκεια της κρίσης του κορωνοϊού, το ίδρυμα υπερασπίστηκε τα δικαιώματα των μεθοριακών εργαζομένων και των επιχειρηματιών όταν έκλεισαν τα εθνικά σύνορα. Το No Border διασφαλίζει ότι τα προβλήματα που έχουν προκύψει τοποθετούνται στην πολιτική ατζέντα και παραμένουν σε αυτήν.\nΤους παρευρισκόμενους καλωσόρισε ο Danny de Paepe, επικεφαλής του Γραφείου Διασύνδεσης του Ευρωπαϊκού Κοινοβουλίου στην Ολλανδία. Ο De Paepe επαίνεσε το έργο του νικητή: «Με το Βραβείο του Ευρωπαίου Πολίτη, το Ευρωπαϊκό Κοινοβούλιο αναγνωρίζει τις προσπάθειες του No Border Foundation για την ευρωπαϊκή συνεργασία και τις ευρωπαϊκές αξίες».\nΟ Lenaers τόνισε τη σημαντική δουλειά του νικητή: «Ο Stichting Geen Grens είναι ένας πολύ δικαιολογημένος νικητής! Για παράδειγμα, έχουν κάνει εκστρατεία υπέρ των μεθοριακών εργαζομένων που θα είχαν προβλήματα με την κοινωνική τους ασφάλιση εάν άρχιζαν να εργάζονται από το σπίτι με πλήρη απασχόληση. Κηρύσσοντας γρήγορα τον κώδωνα του κινδύνου στην Ολλανδία, το Βέλγιο και τη Γερμανία, αυτό το πρόβλημα έχει λυθεί».\nΤο No Borders Foundation είναι περήφανο για την αναγνώριση από τις Βρυξέλλες. Ο πρόεδρος Huub Spoormans είπε: «Μας τιμά πολύ αυτό το βραβείο! Αυτό μας δίνει επιπλέον ενέργεια για να συνεχίσουμε».\nΤο Βραβείο Ευρωπαίου Πολίτη απονέμεται κάθε χρόνο από το Ευρωπαϊκό Κοινοβούλιο σε έργα και άτομα που έχουν συμβάλει στην αμοιβαία κατανόηση μεταξύ των πολιτών του EU. Αυτή η έκδοση, η εστίαση ήταν επιπλέον σε όσους είναι αφοσιωμένοι σε άλλους κατά τη διάρκεια της πανδημίας του κορωνοϊού.\nΑπό όλες τις ολλανδικές συμμετοχές, επιλέχθηκαν πέντε έργα που έφτασαν στον τελικό. Συνήθως επιλέγεται ένας νικητής ανά κράτος μέλος του EU, πολύ σπάνια δύο.\nΠροηγούμενο άρθροΟ Bas Eickhout (GroenLinks) αποκαλεί τη νέα γεωργία EU "χαμένη ευκαιρία"\nΕπόμενο άρθροΗ EU-Handel εξακολουθεί να ερευνά την εισαγωγή φθηνότερου λιπάσματος\nΟι χώρες που θέλουν να μειώσουν τα ζώα τους θα μπορούσαν να υποβάλουν αίτηση για επιδοτήσεις EU για τη βελτίωση της καλής διαβίωσης των ζώων. Στα νέα οικολογικά...\nUncategorized 28 Μαΐου 2022\n1ΤΡ6C 27 Μαΐου 2022\nΟι Ιταλοί αγρότες μπορούν τώρα επίσης να πουλήσουν την αυτοπαραγωγική ηλεκτρική ενέργεια από τα ηλιακά πάνελ τους σε εταιρείες ενέργειας. Ο Ιταλός υπουργός Γεωργίας...\nΟι χώρες EU αναβάλλουν και πάλι τη συμμετοχή της Πράσινης Συμφωνίας στη γεωργία\n1ΤΡ6C 26 2022\nΗ νέα ευρωπαϊκή υποχρεωτική αμειψισπορά στα χωράφια που θα τεθεί σε ισχύ το επόμενο έτος πιθανότατα θα αναβληθεί. Η Ευρωπαϊκή Επιτροπή και οι 27...\n«Το EU δεν είναι ένα καλάθι ψωμιού για τον κόσμο, αλλά ένα ακριβό σούπερ μάρκετ»\nΕΕ 25 Μαΐου 2022\nΟ οργανισμός προστασίας του περιβάλλοντος World Wildlife Fund (WWF) πιστεύει ότι η γεωργία στην Ευρωπαϊκή Ένωση συνεισφέρει περιορισμένη μόνο στη...


ΠΕΡΑΣΤΙΚΟΣ: Νοεμβρίου 2014\nΑναρτήθηκε από Περαστικός στις 9:20 μ.μ. 4 σχόλια:\nΠόσο ζυγίζει ένα βλέμμα;\nΠολλές φορές όταν τον κοιτάζω, ακόμη και όταν μοιάζει να κοιμάται και είναι στραμμένος στην αντίθετη κατεύθυνση, με καταλαβαίνει. Ανοίγει τα μάτια, στρέφει το κεφάλι και μου ανταποδίδει το βλέμμα, με αυτή τη γατήσια ματιά που μοιάζει να βλέπει μέσα σου αυτά που ούτε εσύ ο ίδιος ξέρεις για τον εαυτό σου. Έχει συμβεί τόσες φορές αυτό, που όταν κοιμάται αποφεύγω να τον κοιτάζω, για να μην τον ξυπνάω. Φαίνεται ότι τα ανθρώπινα μάτια τα νοιώθουν βαριά πάνω τους οι γάτες.\nΜην ξεχνάτε τα μπαζάρ των φιλοζωικών σωματείων. Αυτή την εποχή, ιδίως, μας χρειάζονται.\nΦέτος, ο Άγιος Βασίλης είναι Μωβ!\nΤο Σωματείο Περίθαλψης και Προστασίας Aδέσποτων Ζώων Stray.Gr ζητά την βοήθεια όλων των φίλων των αδέσποτων ζώων στη διοργάνωση του Χριστουγεννιάτικου Bazaar, που θα πραγματοποιηθεί στις\n6 και 7 Δεκεμβρίου 2014 στο χώροThissionLofts, Πειραιώς 123, Αθήνα.\nΑναρτήθηκε από Περαστικός στις 9:30 μ.μ. 5 σχόλια:\nΕμπρός, καλά μου ποδάρια\nΠαρά τις απειλητικές προγνώσεις, για μπόρες, καταιγίδες και οβίδες, βγήκα και απόψε για τη βόλτα μου και ο καιρός ήταν υπέροχος. Ήταν πολύ ωραία και εκεί που περπατούσα σκέφτηκα τι απολαυστικό που είναι να αφήνεις τα πόδια σου να σε πηγαίνουν βόλτα όπου θέλουν αυτά. Με πήγανε τα πόδια μου και από την πλατεία Αγίας Ειρήνης να δω στα γύρω μαγαζιά σοφιστικέ κορίτσια που μου αρέσουν (πολύς κόσμος εκεί). Αγόρασα και μισό κιλό κάστανα Κρήτης να τα κάνω ψητά, που επίσης μου αρέσουν (καθώς πληκτρολογώ αυτές τις γραμμές, ψήνω τέσσερα από δαύτα). Επιστρέφοντας στο σπίτι, στην Πατησίων, πέρασε και ένα αμάξι με ένα τύπο που είχε στη διαπασών σκυλοτράγουδα, αλλά καθώς με προσπερνούσε ο μόνος στίχος που έπιασα (ευτυχώς) ήταν «θα γίνει κάτι μαγικό» και αυτό με ενθουσίασε. Έκανα λοιπόν μια ωραία βόλτα και τώρα θα φάω τα κάστανά μου.\nΚαθώς μεσολάβησε χρόνος από τότε που ολοκλήρωσα παραπάνω κείμενο μέχρι τώρα που το δημοσιεύω (σκιτσάρισμα κ.λπ.), τα έφαγα ήδη τα κάστανα και ήταν νοστιμότατα, μαγικά.\nΣυμβουλή ατομικής υγιεινής\nΑυτή την εποχή, που είμαστε ευάλωτοι σε βλαβερά μικρόβια…\n…πλένετε τακτικά τα χέρια σας!!!\nΜε αυτό τον τρόπο προστατεύεστε από ασθένειες και λοιπά προβλήματα.\nΟ υπεύθυνος θεμάτων ατομικής υγιεινής του ιστολογίου,\nΑναρτήθηκε από Περαστικός στις 8:29 μ.μ. 7 σχόλια:


Aκροβασίες: Επιστρέφουν ΕΡΑ Χανίων και ΕΡΑ Ηρακλείου\nΜε πλήρες τοπικό πρόγραμμα επιστρέφουν στους ραδιοφωνικούς δέκτες την Πέμπτη 11 Ιουνίου τόσο η ΕΡΑ Χανίων όσο και η ΕΡΑ Ηρακλείου, οι οποίες στα δύο χρόνια του “λουκέτου” στην ΕΡΤ δεν έκλεισαν αλλά εξέπεμπαν πρόγραμμα από εργαζόμενους και αλληλέγγυους.\nΗ ΕΡΑ Χανίων θα συνεχίζει να εκπέμπει κανονικά από τις συχνότητες 100,6 (Μαλάξα) και 104 (Σκλόκα) στα FM και από τους 1.512 Χιλιόκυκλους στα μεσαία κύματα.\nΣε σχετική ανακοίνωση αναφέρεται ότι «η ΕΡΑ Χανίων, μετά την εμπειρία δύο χρόνων αυτοδιαχείρισης, αλλά και συνεχούς καθημερινής λειτουργίας, επανέρχεται με πλήρες τοπικό πρόγραμμα, την Πέμπτη 11/6/ και καθημερινά από τις 8 το πρωί και μέχρι τις 2 μετά το μεσημέρι.\nΚατά τη διάρκεια του τοπικού προγράμματος θα υπάρχουν συνδέσεις με τις εκπομπές που θα μεταδοθούν από το Ραδιομέγαρο της Αγίας Παρασκευής, αλλά και επικοινωνία με τους Περιφερειακούς σταθμούς της ΕΡΑ σε όλη την Ελλάδα, που κράτησαν ζωντανή και έκαναν πραγματικότητα την ελπίδα για επαναλειτουργία της ΕΡΤ».\nΑκόμα στην ανακοίνωση αναφέρεται ότι «στο πλευρό μας και αυτή την επετειακή ημέρα θα είναι, για μια ακόμη φορά, οι αλληλέγγυοι συμπολίτες μας, που πίστεψαν και υποστήριξαν με κάθε τρόπο την ιδέα ενός πραγματικά δημόσιου και ανοιχτού στην κοινωνία, ραδιοφωνικού σταθμού.\nΗ ΕΡΑ Χανίων δεν έκλεισε ποτέ! Στο νέο ξεκίνημα, οι προσπάθειες των εργαζομένων θα στοχεύουν στο να παραμείνουν τα μικρόφωνα της τοπικής ΕΡΑ, ανοιχτά στην κοινωνία και στους πολίτες!».\nΗ ΕΡΤ ΗΡΑΚΛΕΙΟΥ\nΗ ΕΡΤ Ηρακλείου αναφέρει ότι «μπαίνει ξανά στη μάχη της ενημέρωσης και του πολιτισμού, με τις δύο μονάδες της, το Ραδιοφωνικό και τον Τηλεοπτικό σταθμό. Το Ραδιόφωνο θα εκπέμπει στις γνωστές συχνότητες 97,50 στην πόλη του Ηρακλείου και στα βόρεια παράλια, από το πομπό της Ροδιάς, και 105,6 στη Νότια Κρήτη από το πομπό του Αχεντριά.\nΟ Ραδιοφωνικός Σταθμός, η ΕΡΑ Ηρακλείου, θα ξεκινήσει το πρόγραμμά του στις 8 το πρωί με τοπικό πρόγραμμα μέχρι τις 2 το μεσημέρι.\nΑπό τις 8 μέχρι τις 10 το πρωί ο Δημήτρης Καρυωτάκης και η Σταυρούλα Κατσουλάκη, σας καλημερίζουν με την εκπομπή, «ΕΡΑ και σημΕΡΑ».\nΤη σκυτάλη παίρνει 10.00- 11.00 η Νεκταρία Μανουσουδάκη με την εκπομπή «Σημεία χωρίς τΕΡΑτα». Από τις 11.00- 12.00, κάθε Δευτέρα, Τετάρτη και Παρασκευή, ο Γιώργος Γιαλυτάκης θα είναι κοντά στους ακροατές με την «Αθλητική Επικαιρότητα», ενώ κάθε Τρίτη και Πέμπτη η Μαρία Στεφανάκη με την εκπομπή «Ατάκτως Ερριμμένα».\nΑκολουθεί η κεντρική πολιτική επικαιρότητα που λόγω των ημερών έχει ιδιαίτερο ενδιαφέρον και στις 13.00- 14.00 ο Κώστας Βασιλάκης παρουσιάζει την τοπική επικαιρότητα, με ειδήσεις, ανταποκρίσεις, συνεντεύξεις, με τη συμμετοχή όλων των δημοσιογράφων της ΕΡΤ Κρήτης.\nΣύντομα δελτία ειδήσεων θα υπάρχουν από τις 08.30 και κάθε μία ώρα.\nΤέλος με απόφαση της Διοίκησης τοποθετήθηκε προσωρινός προϊστάμενος του Περιφερειακού Σταθμού ΕΡΤ Ηρακλείου, ο δημοσιογράφος Κώστας Βασιλάκης».\n(Χανιώτικα νέα web - 9/6/2015)


Η εγγύς αντιαρματική άμυνα του ΕΣ: Το πρόβλημα και η λύση των συστημάτων εναέριας πυροδότησης - Defence Review\nHome /Άμυνα, Ελλάδα, Κεντρικά, Προτεινόμενα/Η εγγύς αντιαρματική άμυνα του ΕΣ: Το πρόβλημα και η λύση των συστημάτων εναέριας πυροδότησης\nΤο μέγα πρόβλημα που αντιμετωπίζει ο ΕΣ βρίσκεται στον τομέα των φορητών αντιαρματικών μικρού βεληνεκούς, μιας χρήσης, όπου ο ΕΣ λιγότερα από 12.000 M-72A2 LAW των 66 χιλιοστών και λιγότερα από 18.706 RPG-18 Mukha των 64 χιλιοστών. Τα πρώτα συστήματα M-72 LAW παρελήφθησαν τη δεκαετία του 1970, ενώ τα RPG-18 παρελήφθησαν την περίοδο 1993-1994 από τα αποθέματα της πρώην Ανατολικής Γερμανίας.\nΤην εγγύς αντιαρματική άμυνα του ΕΣ συμπληρώνουν 135 LRAC F1 των 89 χιλιοστών, τα οποία αποκτήθηκαν τη δεκαετία του 1980 και χρησιμοποιούνται από τις Ειδικές Δυνάμεις και περί τα 4.655 ΠΑΟ τύπου M-40A1 (106 χιλιοστών), Μ-67 (90 χιλιοστών) και Carl Gustav M2 (84 χιλιοστών). Όλα τα παραπάνω συστήματα δεν είναι μιας χρήσης, αλλά μπορούν να επαναχρησιμοποιηθούν. Το αντικείμενο του συγκεκριμένου άρθρου είναι το πρόβλημα των M-72 LAW και των RPG-18, καθώς και οι επιλογές αντικατάστασης τους, με συστήματα μιας χρήσης, μεγαλύτερων επιδόσεων.\nΤόσο τα M-72 LAW, όσο και τα RPG-18 του ΕΣ είναι πλέον ξεπερασμένα τεχνολογικά και πρέπει να αντικατασταθούν.\nΣύμφωνα με τις πλέον πρόσφατες πληροφορίες, το απόθεμα τόσο των M-72 LAW όσο και των RPG-18 έχει μειωθεί σημαντικά, λόγω λήξης του ορίου ζωής τους. Σε κάθε περίπτωση, τόσο τα M-72 LAW όσο και τα RPG-18, τα οποία χρησιμοποιούνται σε επίπεδο Ομάδας Πεζικού, σε αντιαρματικό ρόλο και σε ρόλο προσβολής προσωπικού ή καταστροφής οχυρώσεων, ενσωματώνουν ξεπερασμένη τεχνολογία, είναι αναξιόπιστα κατά των τουρκικών αρμάτων, ενώ το δραστικό τους βεληνεκές είναι μικρό και δεν ξεπερνά τα 200 μέτρα.\nΣτη διεθνή αγορά υπάρχουν αρκετές σχεδιάσεις αντιαρματικών όπλων μιας χρήσης, τόσο συμβατικά όσο και με ικανότητα εναέριας πυροδότησης, με μεγάλο δραστικό βεληνεκές, έως τα 2.000 μέτρα. Πιστεύουμε ότι παρά την οικονομική δυσκολία που αντιμετωπίζει η χώρα, τα συγκεκριμένα συστήματα, τα οποία θα παρουσιάσουμε παρακάτω, είναι οικονομικά και διαθέτουν εξαιρετική σχέση κόστους-απόδοσης, ενώ η χρήση τους θα ενίσχυε, σε μεγάλο βαθμό, την αντιαρματική και την ικανότητα κατά προσωπικού του ΕΣ.\nΣτην κατηγορία αυτή των αντιαρματικών συστημάτων μικρού βεληνεκούς, με δυνατότητα εκτόξευσης βλημάτων εναέριας πυροδότησης υπάρχουν το ισραηλινό Shipon–FFE (Fire From Enclosure) της IMI (Israel Military Systems) και το ευρωπαϊκό Enforcer της MBDA. Δεν παραγνωρίζουμε την ύπαρξη και άλλων αντιαρματικών συστημάτων μιας χρήσης, όπως είναι το σουηδικό MBT-LAW ή τα ρωσικά RPG-28/30/32, αλλά το αντικείμενο του συγκεκριμένου άρθρου είναι τα αντιαρματικά συστήματα μιας χρήσης με ικανότητα εναέριας πυροδότησης, τα οποία έχουν μεγαλύτερη επιχειρησιακή αξία, από τα αντίστοιχα συμβατικά.\nΑλλά, ποια είναι αυτή η επιχειρησιακή αξία των πυρομαχικών εναέριας πυροδότησης; Τα πυρομαχικά εναέριας πυροδότησης χαρακτηρίζονται από το πλεονέκτημα της πυροδότησης σε συγκεκριμένο χώρο, μπροστά και πάνω ή πάνω από το σημείου όπου βρίσκεται η απειλή. Έτσι, το αποτέλεσμα της έκρηξης διαχέεται σε μεγαλύτερο τόξο και προσβάλει, κυρίως προσωπικό, από την κατακόρυφο, αυξάνοντας έτσι τις πιθανότητες εξουδετέρωσης περισσότερων του ενός στόχου.\nΤο Shipon-FFE της ισραηλινής IMI.\nΟι διατρητικές δυνατότητες του Shipon-FFE.\nΕπιστρέφοντας στα συστήματα που προαναφέραμε, το ισραηλινό Shipon–FFE είναι διαμετρήματος 82 χιλιοστών και σχεδιάστηκε για χρήση σε αστικό περιβάλλον, αλλά και ως ελαφρύ όπλο υποστήριξης του Πεζικού. Κατά την βολή επιτυγχάνει χαμηλό ηχητικό και θερμικό ίχνος, ενώ δεν παράγει οπισθοδρόμηση. Είναι ελαφρύ, μόλις 6,8 κιλά, και το μήκος του δεν ξεπερνά το 1 μέτρο. Το ελάχιστο βεληνεκές είναι 15 μέτρα, ενώ το μέγιστο, κατά ελαφρών οχημάτων είναι 300 μέτρα, για πιθανότητα πλήγματος 70%, ή 200 μέτρα, για πιθανότητα πλήγματος 90%. Κατά προσωπικού, εναέριας πυροδότησης, το μέγιστο βεληνεκές είναι σημαντικά αυξημένο, στα 800 μέτρα.\nΠροσοχή έχει δοθεί, από κατασκευής, στην ενσωματώσει πολλαπλών βοηθημάτων σκόπευσης, η χρήση των οποίων βοηθά στην προσβολή του στόχου επιτυχώς και με την πρώτη βολή. Συγκεκριμένα, το Shipon-FFE ενσωματώνει αποστασιόμετρο λέιζερ, ηλεκτρονικό σκοπευτικό ερυθρής κουκίδας (Red Dot) και μικρό-επεξεργαστή, ο οποίος έχει τη δυνατότητα επιλογής του τρόπου χρήσης της πολεμικής κεφαλής, εάν δηλαδή θα υπάρξει πυροδότηση κατά την επαφή ή εναέρια, ενώ μπορεί να υπολογίσει άμεσα τη γωνία που βρίσκεται το πυρομαχικό και τη γωνία που βρίσκεται ο στόχος. Η πολεμική κεφαλή, που ενσωματώνει το Shipon-FFE, χρησιμοποιείται κατά στόχων σε αστικές περιοχές, κατά ελαφρών οχημάτων, κατά οχυρώσεων πάχους τριών σειρών τούβλων ή τσιμέντου πάχους 20 εκατοστών και κατά προσωπικού.\nTo Enforcer της MBDA.\nΤο ευρωπαϊκό Enforcer ανήκει στο διαμέτρημα των 86 χιλιοστών και ως νεότερο του Shippon-FFE, παρουσιάζει καλύτερες επιδόσεις. Αναπτύχθηκε με το βλέμμα στραμμένο στην ανάγκη του Γερμανικού Στρατού για ένα νέο πυρομαχικό, μιας χρήσης. Το Enforcer έχει σπονδυλωτή σχεδίαση, που σημαίνει ότι μπορεί να εκτοξεύσει βλήματα διαφόρων δυνατοτήτων, όπως θραυσμάτων, τα οποία όμως δεν έχουν αναπτυχθεί ακόμα. Σε κάθε περίπτωση η επιλογή διαφορετικού βλήματος δεν αναιρεί τη φύση του πυρομαχικού, δηλαδή θα παραμείνει μιας χρήσης. Η ανάπτυξη του Enforcer ξεκίνησε το 2014. Σήμερα βρίσκεται στο τελικό στάδιο των δοκιμών και εντός του 2018 αναμένεται να ολοκληρώσει την ανάπτυξη του και να τεθεί σε παραγωγή.\nΤο μεγάλο πλεονέκτημα του Enforcer είναι το μέγιστο βεληνεκές του, το οποίο ανέρχεται στα 2.000 μέτρα. Το βάρος του, βλήμα και εκτοξευτής, περί τα 9 κιλά, εκ των οποίων τα 7 κιλά είναι το βάρος του βλήματος. Ένα «σύστημα» Enforcer, το οποίο αποτελείται από δύο (2) εκτοξευτές συν το σκοπευτικό, έχει βάρος 20 κιλά. Μετά την εκτόξευση το βλήμα δρα αυτόνομα (Fire-and-Forget). Η χρήση του Enforcer επιτρέπει στο Πεζικό την εμπλοκή στόχων, σε απόσταση, από τη γραμμή του μετώπου ή από την ασφάλεια των μετόπισθεν με την κρίσιμη μέθοδο της εναέριας πυροδότησης, η οποία, σε συνδυασμό με τις βολές των πολυβόλων, συνθέτουν ένα φονικό «δίδυμο»: Τα πολυβόλα καθηλώνουν τον εχθρό στο έδαφος και το Enforcer τους εξουδετερώνει.\nΤώρα σχετικά με το κόστος του κάθε συστήματος προκύπτει ότι είναι περί τα € 1.000 για το Shipon–FFE και περί τα € 2.000-2.500 για το Enforcer. Φυσικά, η τιμή είναι ευθέως ανάλογη με την ποσότητα, ενώ το Enforcer παρουσιάζει μεγαλύτερο κόστος, καθώς είναι νεότερο, καλύτερων επιδόσεων και ενσωματώνει προσθαφαιρούμενο σκοπευτικό. Το κόστος και των δύο συστημάτων δεν είναι καθόλου απαγορευτικό. Για παράδειγμα 10.000 Shipon-FFE θα κόστιζαν περί τα € 10 εκατομμύρια, ενώ για αντίστοιχη ποσότητα συστημάτων Enforcer το κόστος θα ήταν € 20-25 εκατομμύρια.\nΚαι στις δύο περιπτώσεις το κόστος είναι εντός των οικονομικών της χώρας, ακόμα στην κατάσταση που βρίσκονται σήμερα. Από την άλλη μιλάμε για συστήματα, τα οποία παρουσιάζουν εξαιρετική σχέση κόστους-απόδοσης, αφού ενσωματώνουν δυνατότητες που αυτή τη στιγμή ο ΕΣ δεν διαθέτει. Πιστεύουμε ότι είναι μια μικρή δαπάνη, που θα πρέπει να προγραμματίσει ο ΕΣ έτσι ώστε να αποκτήσει το Πεζικό ένα ικανό πυρομαχικό, το οποίο θα ενισχύσει σε μεγάλο βαθμό την άμυνα μας τόσο στον Έβρο, όσο και στο Αιγαίο.\nTAGS: Enforcer IMI MBDA Shipon Shipon-FFE Αντιαρματική άμυνα Ελληνικός Στρατός


Επιθετικό από Λατινική Αμερική πρότεινε ο Πογιέτ και η ΑΕΚ άρχισε συζητήσεις! | Artanews\nΑρχική EIDHSEIS ΑΘΛΗΤΙΚΑ Επιθετικό από Λατινική Αμερική πρότεινε ο Πογιέτ και η ΑΕΚ άρχισε συζητήσεις!\nΕπιθετικό από Λατινική Αμερική πρότεινε ο Πογιέτ και η ΑΕΚ άρχισε συζητήσεις!\nΑγωνίζεται κυρίως από τα δεξιά αλλά μπορεί να παίξει και δεύτερος επιθετικός – Ο προπονητής της ΑΕΚ ζητησε την απόκτηση του, αν είναι έφικτη, όσο το δυνατόν γρηγορότερα\nΤην πρώτη του εισήγηση για μεταγραφή στην ΑΕΚ έκανε ο Γκουστάβο Πογιέτ. Δημοσίευμα της «ΩΡΑΣ των σπορ», που επιβεβαιώνεται, αναφέρει πως μέσα στα Χριστούγεννα και με τον Πογέτ να βρίσκεται στην Αγγλία, υπήρξε τηλεφωνική επαφή με την πλευρά της διοίκησης και έπεσε στο τραπέζι το πρώτο όνομα, που θα ήθελε στην ΑΕΚ ο 48χρονος τεχνικός! Σύμφωνα με τα όσα έχουν γίνει γνωστά, πρόκειται για παίκτη που αγωνίζεται στα άκρα της μεσοεπιθετικής γραμμής και κατά βάση δεξιά, με διαφορετικά χαρακτηριστικά από τους υπάρχοντες. Κυρίως σε ότι έχει να κάνει με το… μπόι, όπου φαίνεται πως αποτελεί ένα ακόμα στοιχείο που βάζει στην εξίσωση ο Πογέτ, πέραν της ταχύτητας.\nΠρόκειται λοιπόν για ποδοσφαιριστή διαφορετικού στιλ από τους υπάρχοντες μεσοεπιθετικούς της «Ένωσης», που όλοι τους χαρακτηρίζονται από το χαμηλό… υψος. Με καλύτερα πατήματα στο γήπεδο και πιο… γεμάτη παρουσία. Με τα χαρακτηριστικά που έχει ο παίκτης μπορεί να αγωνιστεί και ως δεύτερος επιθετικός μαζί με ένα κλασικό φορ σαν τον Τζιμπούρ.\nΜάλιστα, οι πληροφορίες αναφέρουν πως ο ποδοσφαιριστής που εισηγήθηκε ο Πογέτ, δεν προέρχεται από την Αγγλία, αλλά από πρωτάθλημα της Λατινικής Αμερική! Με τον προπονητή της ΑΕΚ να τον έχει ξεχωρίσει και να εκτιμά πως εφόσον είναι εφικτό να προχωρήσει η περίπτωσή του, δεν υπάρχει λόγος… αναμονής, για τους παίκτες που θα γίνουν διαθέσιμοι από το Νησί.\nΌπου παραμένει βέβαια η προσοχή και το ενδιαφέρον, λόγω των γνώσεων αλλά και των επαφών που διαθέτει εκεί ο Πογέτ. Τα στοιχεία που έχουν γίνει γνωστά μέσα από το ρεπορτάζ λοιπόν, αναφέρουν πως η πρώτη εισήγηση του Γκουστάβο Πογέτ, για συγκεκριμένη περίπτωση ποδοσφαιριστή, βρίσκεται από τα Χριστούγεννα στα χέρια της διοίκησης και με την επιστροφή του Ουρουγουανού, θα ξεκαθαρίσει το κατά πόσο μπορεί να προχωρήσει και να υλοποιηθεί. Με τον Πογέτ να έχει μέσα στις επόμενες μέρες συναντήσεις με τους Μιλοβάνοβιτς και Μπάγεβιτς κυρίως για το εν λόγω ζήτημα, που ο Ουρουγουανός έθεσε ως προτεραιότητα. H AEK πάντως άρχισε ήδη διερευνητικές συζητήσεις και σύντομα θα γνωρίζουμε αν η περίπτωση είναι πράγματι εφικτή. Η εμπιστοσύνη στις επιλογές του Πογιέτ θεωρείται δεδομένη και η ΑΕΚ θα προσπαθήσει να τις υλοποιήσει όλες.\nΠροηγούμενο άρθροΑνακαλύφθηκαν δύο γονιδιακά δίκτυα νοημοσύνης στον εγκέφαλο\nΕπόμενο άρθροΒούλτεψη: Δεν ήμουν στην ψηφοφορία για το Σύμφωνο Συμβίωσης γιατί ομοφυλόφιλοι φιλιούνταν μέσα στο Κοινοβούλιο!


Τι πρότειναν οι εκπρόπσωποι της ομογένειας στην Διακομματική Επιτροπή για την Ημέρα Αποδήμου Ελληνισμού - Anamniseis\nHome ΟΜΟΓΕΝΕΙΑ Τι πρότειναν οι εκπρόπσωποι της ομογένειας στην Διακομματική Επιτροπή για την Ημέρα...\nΤι πρότειναν οι εκπρόπσωποι της ομογένειας στην Διακομματική Επιτροπή για την Ημέρα Αποδήμου Ελληνισμού\nΝΕΑ ΥΟΡΚΗ. Πρωτοφανής ήταν ο απόηχος της δεύτερης και τελευταίας συνεδρίασης της Ειδικής Μόνιμης Επιτροπή Ελληνισμού της Διασποράς για την καθιέρωση της Ημέρας Αποδήμου Ελληνισμού, που όπως έγραψαν οι ¨Αναμνήσεις” έλαβε χώρα την Πέμπτη, 18 Ιουνίου 2021. Η επικοινωνία του προέδρου της Ομοσπονδίας Ελληνικών Ιατρικών Συλλόγων Αμερικής και Καναδά, Δρα Σπύρου Μεζίτη και η παραχώρηση προς δημοσίευση της εισήγησής του στην εν λόγω συνεδρίαση έδωσε το έναυσμα στους εκπροσώπους των ομοσπονδιών από τις ΗΠΑ να επικοινωνήσουν μαζί μας αφ ενός μεν για να εκφράσουν την ευαρέσκειά τους για το υψηλό επίπεδο της εκπροσώπησης των αποδήμων, αφ ετέρου δε για τις προτάσεις που τέθηκαν επί τάπητος.\nΗ Πρόεδρος της Ομοσπονδίας Ελληνων Εκπαιδευτικών Αμερικής, Στέλλα Κοκόλη και ο πρώην πρόεδρος της Παναρκαδικής Ομοσπονδίας, Δημήτρης Φίλιος, οι οποίοι επικοινώνησαν με τις “Αναμνήσεις” δήλωσαν ότι συμμετείχαν και μάλιστα μίλησαν και οι ίδιοι.\nΕξεπλήγησαν όταν πληροφορήθηκαν ότι οι “Αναμνήσεις” και άλλα ομογενειακά μέσα ενημέρωσης δεν έχουν κληθεί να παρακολουθήσουν και να καλύψουν τη συνεδρίαση και εξέφρασαν την ικανοποίησή τους, διότι επικοινώνησαν απ΄ευθείας με την διακομματική επιτροπή και διότι είχαν την ευκαιρία να εκφράσουν τις δικές τους απόψεις τόσο ως προς την ημερομηνία της Ημέρας Αποδήμου Ελληνισμού, όσο και ως προς τα μείζονα θέματα του Αποδήμου Ελληνισμού.\nΟ συνάδελφος και φίλος Χρήστος Μαλασπίνας, ιδρυτής και αρχισυντάκης του https://www.panhellenicpost.com/ παρακολούθησε τη συνεδρίαση προέβαλε με μοναδικό τρόπο τη συνεδρίαση και παρέχει στον αναγνώστη τη δυνατότητα να αποκτήσει σφαιρική ενημέρωση για τις προτάσεις και εισηγήσεις των εκπροσώπων των αποδήμων από τις πέντε ηπείρους.\nΑναδημοσιεύουμε το πλήρες κείμενο του ρεπορτάζ του Χρήστου Μαλασπίνα.\nΑΘΗΝΑ. Την καθολική αποδοχή και στήριξη τόσο των ομογενειακών παραγόντων (περισσότεροι από 40 πρόεδροι και εκπρόσωποι Ομοσπονδιών και Ελληνικών Κοινοτήτων, από σχεδόν κάθε γωνιά της γης) όσο και των βουλευτών μελών της Διακομματικής Επιτροπής της Βουλής για τον «Ελληνισμό της Διασποράς» (sic) συγκέντρωσε η πρόταση του Hellenic Congress of America (HECA) και του Προέδρου της Νίκου Αποστολόπουλου, για τη θεσμοθέτηση «Ημέρας Απόδημου Ελληνισμού». Στη β΄και τελευταία επί του θέματος σύσκεψη της Διακομματικής επιτροπής χθες στη Βουλή (17 Ιουνίου 2021) οι απόδημοι υποδέχθηκαν με θερμά λόγια την σχετική πρόταση όπως αυτή έχει αποτυπωθεί στην επιστολή του Hellenic Congress of America, που ήδη από 31 Μαρτίου 2021 έχει αποσταλεί από το “Hellenic Congress of America” προς τον ΥΦΥΠΕΞ Κώστα Βλάση με και κοινοποίηση προς τον Πρόεδρο της Διακομματικής Επιτροπής της Βουλής για τον «Ελληνισμό της Διασποράς» Σάββα Αναστασιάδη, ζητώντας και προτείνοντας στην Κυβέρνηση να θεσμοθετήσει «Ημέρα Απόδημου Ελληνισμού».\nΟ Πρόεδρος της Επιτροπής, Σάββας Αναστασιάδης, ξεκινώντας την έναρξη της σύσκεψης και με Τηλεδιάσκεψη και αναφερόμενος στα διαδικαστικά υπενθύμισε ότι στην προηγούμενη συνεδρίαση, συμφωνήθηκαν δύο συνεδριάσεις, «για να δώσουμε το λόγο σε πολλούς συμπατριώτες μας από το εξωτερικό, ή όσους μπορούμε, τέλος πάντων, να πάρουν το λόγο και να τοποθετηθούν».\nΟ πρόεδρος της Επιτροπής Ελληνισμού της Διασποράς και συνάμα βουλευτής Β’ Θεσσαλονίκης Σάββας Αναστασιάδης.\nΟ πρόεδρος της Διακομματικής Επιτροπής της Βουλής για τον Απόδημο Ελληνισμό, Σάββας Αναστασιάδης.\nΠρόσθεσε δε πως «το θέμα, το σημερινό, όπως γνωρίζετε, προκλήθηκε από μια επιστολή, τουλάχιστον, σε εμάς, στο Κοινοβουλευτικό Τμήμα, που έχω λάβει από την «Hellenic Congress of America», που ζητούσε να καθιερώσουμε αυτήν την «Ημέρα» και θεώρησα σωστό και έτσι προβλέπει η διαδικασία, η Κοινοβουλευτική, να φέρω το θέμα στη συνεδρίαση, να ακούσουμε και εσάς και να αποφασίσουμε.\nΓια το ίδιο θέμα, πρόσθεσε ο κ. Αναστασιάδης, έχετε λάβει ή αν δεν έχετε λάβει, θα σας ενημερώσει ο κύριος Γενικός Γραμματέας, κ. Χρυσουλάκης, επιστολή από τον Υφυπουργό Εξωτερικών, κύριο Βλάση, ο οποίος κινείται στην ίδια κατεύθυνση, της «Καθιέρωσης της Ημέρας Απόδημου Ελληνισμού». \_\nΝα σημειωθεί ότι εκτός του Hellenic Congress of America και ορισμένες άλλες οργανώσεις μεταγενέστερα έχουν καταθέσει παρόμοιο αίτημα, όπως καθολικό αίτημα της ομογένειας τείνει να γίνει η Ίδρυση Υπουργείου Απόδημου Ελληνισμού, που και στη χθεσινή συνεδρίαση τέθηκε από πολλούς και που ήδη από το 1956 έχει κατατεθεί από τον μακαρίτη εκδότη του “Εθνικού Κήρυκα”, Μπάμπη Μαρκέτο στην “Νέα Εστία”.\nΖήτησε δε, ο κ. Αναστασιάδης, η συζήτηση να περιοριστεί στο θέμα, όσον αφορά την καθιέρωση της «Ημέρας», στην αποδοχή, δηλαδή, της πρότασης. <<Σήμερα, όσοι πάρουν το λόγο, θα παρακαλούσα να τοποθετηθούν και να δηλώσουν αν αποδέχονται την πρόταση και τα άλλα, όσον αφορά την ημέρα ή τη διαδικασία ή ποιο είναι το πλαίσιο της εορτής εκείνης της ημέρας, «θα τα βρούμε»>>, είπε.\nΑκολούθως ο κ. Αναστασιάδης έδωσε το λόγο Γενικό Γραμματέα Ιωάννη Χρυσουλάκη, μετέπειτα στον Διαμαντή Γκίκα, ο οποίος δήλωσε ότι έχει ανειλημμένη υποχρέωση να φύγει από την συνεδρίαση και στη συνέχεια στον Νίκο Αποστολόπουλο, τον Πρόεδρο της «Hellenic Congress of America», «από τον οποίον έχουμε πάρει την επιστολή και ο οποίος δεν μπόρεσε να μιλήσει, να συνδεθεί στην προηγούμενη συνεδρίαση».\nΟ γενικός Γραμματέας Δημόσιας Διπλωματείας και Αποδήμου Ελληνισμού Ιωάννης Χρυσουλάκης.\nΟ κ. Χρυσουλάκης διάβασε την επιστολή του Υφυπουργού Εξωτερικών, του κυρίου Βλάση προς τις Ομογενειακές οργανώσεις, με την οποία ζητάει από τους απανταχού Έλληνες «…να συμμετέχουν ενεργά καταθέτοντας τις προτάσεις τους για τη συγκεκριμένη ημερομηνία εορτασμού της Ημέρας Ελληνικής Διασποράς. Είμαστε πολύ ικανοποιημένοι, δεδομένου ότι έχουμε λάβει πάρα πολλές προτάσεις από φορείς της ομογένειας, οι οποίοι, ήδη, αξιολογούνται από την ομάδα μας. Η καταληκτική ημερομηνία για την υποβολή των προτάσεων είναι η 25η Ιουνίου 2021 και ενόψει αυτής της προθεσμίας απέστειλα στις 14 Ιουνίου 2021 νεότερη επιστολή υπενθύμισης προς της ομογενειακής οργάνωσης, ώστε να ενισχύσουν ακόμα περισσότερο αυτό το εγχείρημα».\nΟ ΥΦΥΠΕΞ προσθέτει, μάλιστα, και ότι «το βήμα ανήκει πρωτίστως στους ίδιους τους ομογενείς. Αυτό πρεσβεύουμε, το γνωρίζετε, στο Υπουργείο Εξωτερικών και προς την ίδια κατεύθυνση κινούνται οι πρωτοβουλίες οι δικές μας στη Γενική Γραμματεία Απόδημου Ελληνισμού και Δημόσιας Διπλωματίας».\nΟ Γ.Γ. Α.Ε&Δ.Δ. Ιωάννης Χρυσουλάκης\nΚατά τα λοιπά, ο Γενικός Γραμματέας, Γιάννης Χρυσσουλάκης, τόνισε ότι «φροντίζουμε να βρισκόμαστε δίπλα στους απανταχού Ελληνίδες και Έλληνες, να συνδιαμορφώσουμε πρωτοβουλίες και προγράμματα, να στηρίζουμε όπου είναι δυνατόν και κυρίως να αφουγκραζόμαστε, να ακούμε προσεκτικά τις αγωνίες και τους προβληματισμούς τους για τη διατήρηση της γλώσσας και του πολιτισμού μας στις κοιτίδες ελληνισμού, όπου έχουν δημιουργήσει οι απόδημοι στο εξωτερικό. Επιδιώκουμε να αφουγκραζόμαστε, αυτούς τους Έλληνες διαμάντια όπως ειπώθηκε, που γεννούν μικρές Ελλάδες, όπου κι αν βρίσκονται. Είναι οι ίδιοι, που αρνούνται να απωλέσουν την ελληνικότητα τους, διατηρώντας την ελληνική γλώσσα, τον πολιτισμό και τις παραδόσεις μας. Ανώνυμοι ή επώνυμοι, τιμούν την μητέρα πατρίδα με τη στάση, το έργο και την άοκνη προσπάθεια τους, με τις διακρίσεις τους σε διάφορους τομείς δραστηριότητας, στις επιστήμες, στις τέχνες και στα γράμματα. Γι’ αυτούς τους απανταχού Έλληνες, τασσόμαστε ανεπιφύλακτα υπέρ της καθιέρωσης ημέρας απόδημου ελληνισμού, μιας ημέρας, που συμβολικά αλλά και έμπρακτα, θα φέρνει στο νου όλων μας το σύνολο του ελληνισμού, των Ελλήνων εδώ στην Ελλάδα και των Ελλήνων ανά τον κόσμο».\nΣε αυτό το σημείο ο κ. Αναστασιάδης έδωσε το λόγο στον παριστάμενο στη συζήτηση πρόεδρο της ΠαΔΕΕ, κ. Λεωνίδα Ραπτάκη, ο οποίος βρίσκεται συμπτωματικά στην Ελλάδα και του Στέφαν Πάππας, ο οποίος είναι μέλος στο διοικητικό συμβούλιο της ΠαΔΕΕ, που επίσης βρίσκεται στην Ελλάδα.\nΟ πολιτειακός γερουσιαστής Λεωνίδας Ραπτάκης. Φωτογραφία: Zoom\nΛΕΩΝΙΔΑΣ ΡΑΠΤΑΚΗΣ(Πρόεδρος της ΠαΔΕΕ): Ευχαριστούμε, κύριε Πρόεδρε. Είναι μεγάλη τιμή, που είμαι εδώ στην Αθήνα. Είχαμε έρθει χθες το βράδυ, εγώ και ο συνάδελφός μου, ο Στέφαν Πάππας από το Wyoming και είμαστε χαρούμενοι που είμαστε εδώ, μαζί σας, να μελετήσουμε τα θέματα και με τους συναδέλφους μας, εδώ στο ελληνικό κοινοβούλιο και βλέπω από μακριά από την Νέα Υόρκη, την κυρία Στέλλα Κοκόλη. Δουλεύουμε πάρα πολύ σκληρά, οι Ελληνοαμερικανοί εκλεγμένοι στην Αμερική, να τονίσουμε όχι μόνο την ελληνική γλώσσα, αλλά και το θέμα για την ομογένεια. Εμείς, το καλοκαίρι, θα είμαστε στο τέλος Ιουλίου, κάπου 22 εκλεγμένοι Ελληνοαμερικανοί βουλευτές και από Καναδά και από άλλες χώρες, να δουλεύουμε μαζί σας, για να μπορούμε να σηκώνουμε τη ελληνική γλώσσα, να δουλεύουμε σκληρά οι Έλληνες, που είμαστε στο εξωτερικό, για όλα τα θέματα για την Ελλάδα και για τον ελληνικό λαό. Έχω μεγάλη χαρά που είμαι εδώ για λίγες ημέρες, εδώ στην Αθήνα, μαζί σας ξανά.\nΔΙΑΜΑΝΤΗΣ ΓΚΙΚΑΣ (Πρόεδρος της Παγκόσμιας Συνομοσπονδίας θεσσαλικών Ομοσπονδιών και Συλλόγων Ασκληπιός): Σας ευχαριστώ πάρα πολύ. Πραγματικά, σε δέκα λεπτά έχω μια προγραμματισμένη υποχρέωση εδώ και πολύ καιρό, με πολλά άτομα και δεν μπορώ να τη μεταφέρω με κανένα τρόπο. Αγαπητέ κύριε Πρόεδρε, κ. Χρυσουλάκη και αγαπητοί ομογενείς από όλα τα μέρη που βρίσκεστε εδώ στη σύσκεψη, σας καλωσορίζω και ευχαριστώ για τη πρόσκληση. Θα τοποθετηθώ για τη καθιέρωση αυτής της ημέρας για τον Απόδημο Ελληνισμό, τη βρίσκω μια πάρα πολύ καλή ιδέα».\nΣτη συνέχεια, δόθηκε ο λόγος στον κ. Νίκο Αποστολόπουλο, ο οποίος απέστειλε την επιστολή-αίτημα προς την Κυβέρνηση και δεν μπόρεσε να συνδεθεί στη προηγούμενη συνεδρίαση.\nΝΙΚΟΣ ΑΠΟΣΤΟΛΟΠΟΥΛΟΣ (Hellenic Congress of America, Πρόεδρος): Κύριε Πρόεδρε, κύριε Υπουργέ, κ.κ. βουλευτές της Επιτροπής του Απόδημου Ελληνισμού, αγαπητοί ομογενείς, είναι χαρά και τιμή για μένα να απευθύνομαι σε εσάς για ένα ζήτημα το οποίο αφορά την καθιέρωση από το Ελληνικό Κοινοβούλιο Ημέρας Απόδημου Ελληνισμού.\nΗ πρόταση του Hellenic Congress of America αποσκοπεί στη σύσφιξη των σχέσεων αποδήμων Ελλήνων και των ομογενών μας με τη μητέρα πατρίδα. Γνωρίζουμε ότι η Ημέρα από μόνη της δεν λύνει τα προβλήματα, ωστόσο είναι ισχυρός παράγοντας για την ενασχόληση της πολιτείας με τα προβλήματα των αποδήμων ώστε συν τω χρόνω να προκύψουν λύσεις που θα αποβλέπουν στο αμοιβαίο όφελος της πατρίδας και των ξενιτεμένων της παιδιών.\nΜε την έννοια αυτή, ευχαριστούμε ιδιαίτερα τον Πρόεδρο της Διακομματικής Επιτροπής της Βουλής και όλους εσάς για την υιοθέτηση του αιτήματός μας – και προσβλέπουμε στην γενική αποδοχή και στήριξη από την Ελληνική Βουλή.\nΚύριε Πρόεδρε, αν μου επιτρέπετε, επειδή αναφέρατε ότι δεν είναι η μέρα να μιλήσουμε για ημερομηνία και επειδή ο αγαπητός φίλος κ. Γκίκας ανεφέρθη εάν μου επιτρέπετε μπορώ να αναφερθώ κι εγώ.\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Μπορείτε να πείτε ό,τι θέλετε, εγώ έκανα μία πρόταση.\nΟ Πρόεδρος του Hellenic Congress of America Νίκος Αποστολόπουλος στο βήμα.\nΝΙΚΟΣ ΑΠΟΣΤΟΛΟΠΟΥΛΟΣ (Hellenic Congress of America, Πρόεδρος): Ευχαριστώ πολύ.\nΣτην έγγραφη πρόταση που έχουμε υποβάλλει στην Επιτροπή σας ήδη από τον περασμένο Μάρτιο (31/Μαρτίου/2021) αναφέρουμε για ημερομηνία της Ημέρας του Απόδημου Ελληνισμού την 23η Αυγούστου, επειδή είναι η γιορτή της Παναγίας και η Παναγία είναι η Παναγία των Ελλήνων και την εποχή εκείνη είναι περισσότεροι ομογενείς από κάθε άλλη φορά στην πατρίδα που θα μπορούν να συμβάλουν σε αυτές τις εκδηλώσεις.\nΕίπα αυτά τα οποία πιστεύω ότι έπρεπε να πω. Θα σας ευχαριστήσω πολύ και αναμένουμε με ενδιαφέρον το αποτέλεσμα».\nΑκολούθως μίλησε ο κ. Λούις Λοϊζου, Πρόεδρος την Ένωσης Ελλήνων Τραπεζιτών Μεγάλης Βρετανίας. «Συγχαίρουμε, είπε, την ελληνική πολιτεία και επικροτεί την πρωτοβουλία της να θεσπίσει τον εορτασμό της Ημέρας της Ελληνικής Διασποράς»Πρόσθεσε δε πως αναξάρτητα από οποια ημερολογιακή ημέρα θα επιλεγεί, ο συμβολισμός της θέσπισης Ημέρας της Ελληνικής Διασποράς αποκτά ιδιαίτερη σημασία για τους απανταχού Έλληνες και Ελληνίδες. Εξάλλου υπάρχει μια ολόκληρη Ελλάδα εκτός Ελλάδος. Οι εορτασμοί της Ημέρας της Ελληνικής Διασποράς θα μπορούσαν να αναδεικνύουν την οικουμενικότητα της, αλλά συνάμα και τους τοπικούς πυρήνες της σε διάφορες πόλεις ανά τον κόσμο, καθώς, επίσης τις άρρητες σχέσεις της διασποράς με την μητέρα πατρίδα την ίδια την Ελλάδα».\nΣτη συνέχεια το λόγο έλαβε ο κ. John Theodosopoulos, από το Ελληνικό Κογκρέσο του Κεμπέκ.\nJOHN THEODOSOPOULOS( Εκπρόσωπος του Ελληνικού Κογκρέσου Κεμπέκ): Μεταξύ άλλων είπε: «Εκ μέρους του Ελληνικού Κογκρέσου του Κεμπέκ, θέλουμε να στηρίξουμε ολόκαρδα την πρωτοβουλία του Αμερικανικού Κογκρέσου για μία ημέρα και βέβαια του Υπουργού μας κ. Βλάσση, που είναι και συμπατριώτης μου, γι’ αυτήν την ημέρα του απόδημου ελληνισμού».\n«Το κογκρέσο του Κεμπέκ προτείνει μία ημέρα να γιορτάσουμε. Είναι τόσο σπουδαία να γιορτάσουμε και να βοηθήσουμε και να έρθουν τα παιδιά αυτά σε επαφή και όλος ο ελληνισμός πίσω με τη μητέρα Ελλάδα. Νομίζω σημαντικό θα ήταν να επιλέξουμε, να προτείνουμε, μια ημέρα. Στις 14 Σεπτεμβρίου που ιδρύθηκε η Φιλική Εταιρεία, που έπαιξε το ρόλο της στη σύγχρονη Ελλάδα, να συνεχίζει να παίζει ο απόδημος ελληνισμός αυτό τον ρόλο»\nΣτη συνέχεια το λόγο έλαβε η κυρία Αλεξάνδρα Τουρούτογλου.\nΑΛΕΞΑΝΔΡΑ ΤΟΥΡΟΥΤΟΓΛΟΥ (Hellenic Bioscintific Association USA): Καλησπέρα από Βοστώνη. Κύριε Πρόεδρε, κύριε Γενικέ Γραμματέα Απόδημου Ελληνισμού και Δημόσιας Διπλωματίας, ευχαριστούμε πολύ για την πρόσκληση. Είμαι Πρόεδρος των Ελλήνων Διεπιστημόνων της Αμερικής και ήθελα να εκφράσω την στήριξή μας σ’ αυτή την εξαιρετική πρωτοβουλία. Η καθιέρωση της ημέρας απόδημου ελληνισμού, είναι μια πρωτοβουλία που θα ενισχύσει, ακόμη περισσότερο, τους δεσμούς των Ελλήνων της διασποράς με την πατρίδα μας. Είναι μια πρωτοβουλία που θα αναδείξει το επιστημονικό έργο, την επιχειρηματική προσφορά, την πνευματική προσφορά των αποδήμων με την Ελλάδα. Θεωρώ ότι είναι μια εξαιρετική ιδέα και θα στηρίξουμε με όλες μας τις δυνάμεις αυτή την πρωτοβουλία».\nΌπως διευρίνησε ο κ. Αναστασιάδης, «ο λόγος της ιδέας και η προσπάθεια καθιέρωσης της ημέρας του απόδημου είναι να δοθεί η δυνατότητα στο ελληνικό κράτος και έμπρακτα, να τιμήσουμε τους συμπατριώτες μας του εξωτερικού, γιατί συνεχίζουν να κρατάνε την πατρίδα μέσα στις ψυχές τους και να βοηθούν από οποιοδήποτε σημείο του κόσμου, όταν αυτό καταστεί δυνατό. Παράλληλα, να αναδείξουμε τα πολύ σημαντικά επιτεύγματα των Ελλήνων του εξωτερικού στην Ελλάδα, κι αν θέλετε και ως παράδειγμα, για όλους τους άλλους Έλληνες που ζουν είτε στο εσωτερικό είτε στο εξωτερικό. Είναι μια ιδέα που νομίζω ότι σε μερικά χρόνια θα είναι από τις καλύτερες, αν θέλετε, γιορτές του ελληνισμού. Θα περιλαμβάνει όλη την Ελλάδα και θα μεγαλώνει και την Ελλάδα».\nΑκολούθως το λόγο έλαβε η Ομοσπονδία Ελληνικών Συλλόγων Ουκρανίας, η κυρία Ντόμπρα.\nΗ κ. Ελένη Ντόμπρα, υπεύθυνη τομέα εκπαίδευσης και συνάμα αντιπρόεδρος Ομοσπονδίας Ελληνικών Συλλόγων Ουκρανίας. Φωτογραφία: Αναμνήσεις / Δημήτρης Τσάκας\nΕΛΕΝΑ ΝΤΟΜΠΡΑ (Αντιπρόεδρος Ομοσπονδίας Ελληνικών Συλλόγων Ουκρανίας): Εκπροσωπώ την Ομοσπονδία Ελληνικών Συλλόγων που λειτουργεί στην Ουκρανία από το 1995 και σήμερα συσπειρώνει στους κόλπους της 96 Ελληνικούς Συλλόγους σχεδόν από όλη την Ουκρανία. Δεν θα μιλήσω για το έργο της ομοσπονδίας, για τα επιτεύγματα και τα προβλήματα γιατί δεν είναι το θέμα της σημερινής συνάντησης. Το μόνο που θέλω να τονίσω είναι ότι δεν θα είχαμε στην Ουκρανία πολλά θετικά αποτελέσματα, ούτε στην Ελληνική Παιδεία, ούτε στον Πολιτιστικό Τομέα αν δεν είχαμε την στήριξη της μητέρας μας Ελλάδας. Για αυτό και με την ευκαιρία αυτή θα ήθελα να εκφράσω ειλικρινά -και εκ μέρους όλων των Ελλήνων της Ουκρανίας- την βαθιά και απεριόριστη ευγνωμοσύνη μας προς την Ελληνική Πολιτεία και ιδιαίτερα το Υπουργείο Εξωτερικών, το Υπουργείο Παιδείας και τη Γενική Γραμματεία Απόδημου Ελληνισμού και Δημόσιας Διπλωματίας για την ουσιαστική και διαχρονική συμβολή στην ανάπτυξη του Ελληνισμού στην Ουκρανία, ιδιαίτερα για την μακροπρόθεσμη στήριξή τους στο έργο της Ομοσπονδίας.\nΌσον αφορά την καθιέρωση ημέρας Απόδημου Ελληνισμού συζητήσαμε αυτό το θέμα στη συνεδρίαση του Συμβουλίου της Ομοσπονδίας και αποφασίσαμε ομόφωνα να προτείνουμε την 5/12 γιατί αυτή την ημέρα το 1995 έγινε το πρώτο συνέδριο του Παγκόσμιου Συμβουλίου Απόδημου Ελληνισμού που έφερε κοντά όλες τις Ομογενειακές Οργανώσεις και έχτισε την γέφυρα φιλίας και συνεργασίας με την πατρίδα μας και τους απανταχού της γης Έλληνες».\nΤον λόγο έλαβε ακολούθως ο κύριος Δημήτριος Βαγενάς.\nΔΗΜΗΤΡΙΟΣ ΒΑΓΕΝΑΣ: Ευχαριστώ κύριε Πρόεδρε.\n«Στέλνω και εγώ τους δικούς μου χαιρετισμούς σε όλη την ομογένεια, απανταχού στον κόσμο. Ορμώμενος από μία ενημέρωση που είχα από το σωματείο Ήφαιστος στη Βιέννη οι οποίοι πρότειναν την 29η Απριλίου, μέρα την οποία γεννήθηκε ο Καβάφης και είναι πάλι η 29η Απριλίου η ημέρα που πέθανε ο Καβάφης. Προσωπική μου γνώμη είναι να στηρίξουμε αυτή τη μέρα. Αυτό θα εξαρτηθεί όμως από την Κυβέρνηση και όχι από εμένα. Απλώς η προσωπική μου γνώμη είναι αυτή εδώ. Ευχαριστώ και πάλι τους χαιρετισμούς μου στην ομογένεια».\nΤο λόγο έλαβε έχει ο βουλευτής κ. Μπλούχος.\nΚΩΝΣΤΑΝΤΙΝΟΣ ΜΠΛΟΥΧΟΣ: « Η Ημέρα για τον Απόδημο Ελληνισμό είναι ίσως η πιο δυνατή και πιο σημαντική πρόταση, όπου καλούμαστε όλοι οι Ελλαδίτες να αισθανθούμε το μεγαλείο της ελληνικότητας που δεν σταματά στα σύνορα. Η ίδρυση του νεοελληνικού κράτους και η συνακόλουθη έριδα μεταξύ αυτοχθόνων και ετεροχθόνων πρωτοφανέρωσε κάτι, που ούτε οι επαναστατημένοι Έλληνες μπορούσαν να φανταστούν. Έδειξε ότι το γλωσσικό και το πολιτιστικό διαβατήριο της εποχής είχε πολύ μεγαλύτερη ισχύ από το τότε αναιμικό ελληνικό κράτος.\nΠιστεύουμε όλοι εδώ, σε αυτήν την αίθουσα, ότι και σήμερα, ενδεχόμενα, ισχύει κάτι ανάλογο. Η Ημέρα για τον Απόδημο Ελληνισμό αποτελεί ένα σύμβολο ενότητας και αναγνώρισης του νόστου των συμπατριωτών μας, της διαρκούς κοινωνίας μας μαζί τους, της αναγνώρισής μας στο ρόλο τους ως πολλαπλασιαστών ισχύος στα εθνικά μας δίκαια.\nΟ τρόπος με τον οποίο σέβεται, για παράδειγμα το κράτος του Ισραήλ, τη δική του διασπορά, θα μπορούσε να είναι ένας δρομοδείκτης και για εμάς των συλλογικών συμπεριφορών μας, όπως αυτές εκφράζονται από την επίσημη ελληνική πολιτεία.\nΗ Ημέρα του Απόδημου Έλληνα θα είναι ένας σημαντικός παράγοντας εξόδου μας από τα αδιέξοδα της –δυστυχέστατα, συχνής έως το πρόσφατο παρελθόν- εθνικής μας ομφαλοσκόπησης. Εξόδου μας προς τον κοσμοπολιτισμό. Οι επιτυχημένοι συμπατριώτες μας μάς δείχνουν το δρόμο για αυτό, καθώς και όλοι οι εθνικοί ευεργέτες, οι οποίοι συνηθέστατα ήταν κάτοικοι εκτός συνόρων».\nΘα συνεχίσουμε με την κυρία Χριστίνα Τσαρδίκος, από την Αργεντινή. Ορίστε, έχετε το λόγο.\nΧΡΙΣΤΙΝΑ ΤΣΑΡΔΙΚΟΣ (Πρόεδρος της Ελληνικής Πολιτιστικής Οργάνωσης ΝΟΣΤΟΣ, Αργεντινή –Association Cultural Hellenica Nostos, Argentina): Ευχαριστώ, κύριε Πρόεδρε.\nΚαλησπέρα σας, από το Μπουένος Άιρες. Θέλω, πρώτα απ’ όλα, να σας ευχαριστήσω για τη μεγάλη τιμή που μας κάνετε με αυτήν την πρόσκληση. Να χαιρετίσω όλα τα μέλη της Επιτροπής Ελληνισμού της Διασποράς της Βουλής των Ελλήνων και με πολλή αγάπη να ευχαριστήσω και τον κύριο Γενικό Γραμματέα Απόδημου Ελληνισμού τον κύριο Χρυσουλάκη. Θέλω να σας πω πως, για τους μετανάστες, για τους ξενιτεμένους και για όλους αυτούς που έχουμε μεγαλώσει σε αυτή τη διασπορά, όπως και εγώ που είμαι τρίτη γενιά Ελληνίδα, είναι πάρα πολύ σημαντικό να υπάρχει μια Ημέρα της Διασποράς, στην οποία να αναγνωριστούν οι αγώνες, η ζωή και ότι έχει κάνει μετανάστης στο εξωτερικό.\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Το λόγο έχει ο κ. Κατσικαδάκος.\nΔΗΜΗΤΡΗΣ ΚΑΤΣΙΚΑΔΑΚΟΣ (Ελληνική Ένωση Σιγκαπούρης): Εκ μέρους της νεοϊδρυθείσας Ένωσης Ελλήνων Σιγκαπούρης, θα ήθελα να σας ευχαριστώ πολύ για την πρόσκληση, αλλά και την πρωτοβουλία θέσπισης αυτής της σημαντικής ημέρας για τον ελληνισμό. Η Ένωση Ελλήνων Σιγκαπούρης αποδέχεται τη θέσπιση της ημέρας και έχουμε απαντήσει ήδη στην επιστολή του κ. Βλάση με μια συγκεκριμένη ημερομηνία. Θα ακολουθήσω τη συμβουλή σας και δεν θα αναφερθώ με λεπτομέρειες.\nΌπως ανέφεραν και οι υπόλοιποι απόδημοι Έλληνες, οποιαδήποτε και αν είναι αυτή η μέρα που θα επιλεχθεί, σημασία έχει να αποτελεί μία κίνηση στήριξης και ενίσχυσης των σχέσεων της Ελλάδας με τον απόδημο ελληνισμό. Θεωρούμε ότι είναι μια εξαιρετική πρωτοβουλία, που θα θέλαμε να στηρίξουμε με όλες μας τις δυνάμεις.\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Το λόγο έχει ο κ. Μεζίτης.\nΔΡ. ΣΠΥΡΟΣ ΜΕΖΙΤΗΣ (Πρόεδρος της Ομοσπονδίας Ελληνικών Ιατρικών Συλλόγων Β. Αμερικής): Χαίρομαι που βρίσκομαι μαζί σας. Συγχαρητήρια στην Επιτροπή, στο κύριο Πρόεδρο, στον Υφυπουργό κ. Βλάση και στον Γενικό Γραμματέα κ. Χρυσουλάκη, που έχουμε εξαιρετική συνεργασία.\nΘέλω κι εγώ να πω ότι είναι εξαιρετική αυτή η ιδέα και πρέπει να θεσπιστεί Ημέρα Απόδημου Ελληνισμού και αυτή η ημέρα, είπαμε οι ομογενειακές οργανώσεις εδώ στην Αμερική, να μην είναι γιορτινή ημέρα, δηλαδή να μην γιορτάζεται και κάτι άλλο.\nΘέλω, όμως, εδώ να πω, διότι πρώτη φορά συμμετέχω, ότι πρέπει να μιλήσουμε και επί της ουσίας. Η ομογένεια, όπως βλέπετε, έχει τεράστιες δυνατότητες, έχουμε συνειδητοποιήσει σε τι μπορεί να βοηθήσει η ομογένεια και ποια είναι η τεχνογνωσία που έχει και προτείνω να δημιουργηθούν επιτροπές συνεργασίας Ελληνικού Κοινοβουλίου, Υπουργείων και ομογένειας. Επί της ουσίας, πρώτον, για την ελληνομάθεια – και εδώ θέλουν να στηρίξουν τα προγράμματα του κ. Χρυσουλάκη – διαδικτυακά υπάρχει το «Στα ελληνικά», το οποίο πρέπει να διευρυνθεί και για τους μεγαλύτερους σε ηλικία, μαθητές, φοιτητές κ.λπ. Πρέπει να γνωρίζετε ότι μόνο 10% με 15% των ομογενών παιδιών παγκόσμια συμμετέχει σε κάτι ελληνικό ή σε κάτι που έχει σχέση με ελληνομάθεια. Το διαδίκτυο, λοιπόν, εδώ μπορεί να μας βοηθήσει πολύ.\nΤο δεύτερο θέμα είναι το θέμα των ελληνικών πανεπιστημιακών εδρών και εκεί επειδή δεν υπάρχει χρηματική υποστήριξη από την Ελλάδα, όπως υπήρχε παλαιότερα, μπορούν να βοηθήσουν οι ομογενείς. Σε αυτό πρέπει να βοηθήσουμε όλοι.\nΓια την Ημέρα της Ομογένειας και αυτό που ζητά η ομογένεια είναι πρώτα να δημιουργηθεί μια κεντρική υπηρεσία για θέματα ομογενών, όπως έχουν οι Ιρλανδοί το «…….», να ξεφύγουμε απ’ αυτήν τη γραφειοκρατία και για κάποιον που θέλει να κάνει επένδυση, κάποιον που θέλει να έρθει στην Ελλάδα για άλλα θέματα και δεύτερον το ελληνικό «birthright», όπως είπατε και νωρίτερα, αναφερθήκατε στο Ισραήλ, τη συνεργασία ομογενειακών οργανώσεων με Περιφέρειες Ελλάδας για να μπορέσουμε να φέρουμε τα παιδιά των ομογενών στην Ελλάδα, για να μπορέσουμε να στηρίξουμε κάπως αυτά τα μεγάλα προβλήματα που έχει η Ελλάδα σήμερα με την υπογεννητικότητα, την μετανάστευση και το brain drain. Να συνεργαστούμε, λοιπόν, σε όλες αυτές τις προσπάθειες».\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Εγώ ευχαριστώ, κ. Μεζίτη. Δώσατε μια άλλη διάσταση στην ημέρα που συζητάμε σήμερα, δηλαδή την διάσταση της συζήτησης και της ανάδειξης προβλημάτων που αντιμετωπίζουν οι απόδημοι και προτάσεων για λύση τους. Άρα, η ημέρα αυτή μπορεί να έχει και μια δεύτερη διάσταση, αυτή της συζήτησης των θεμάτων που απασχολούν την ομογένεια και τρόπους εξεύρεσης λύσεων. Σας ευχαριστώ πάρα πολύ για την τοποθέτησή σας.\nΤο λόγο τώρα στον κ. Chros Alahouzosm, Δήμαρχο του Τάρπον Σπρινγκς.\nCHRIS ALAHOUZOS (Δήμαρχο Τάρπον Σπρινγκς Η.Π.Α.): Καταρχήν θέλω να σας ευχαριστήσω, κύριε Πρόεδρε, που μου δίνετε το λόγο για να μιλήσω και θέλω, επίσης, να ευχαριστήσω τον Υπουργό κ. Βλάση και τον κ. Χρυσουλάκη για την εξαιρετική δουλειά που κάνουν να υποστηρίζουν εμάς εδώ στην Αμερική και ιδιαίτερα στο Τάρπον Σπρινγς. Θέλω να σας πω ότι εμείς οι Έλληνες στο Τάρπον Σπρινγκς, που είναι ένα μεγάλο ποσοστό των κατοίκων μου, υποστηρίζουμε αυτή την προσπάθεια, αυτή την πρωτοβουλία να θεσπιστεί μια ημέρα για τους απόδημους. Όποια ημέρα κι αν επιλεγεί εμείς θα την γιορτάσουμε εδώ στο Τάρπον Σπρινγκς και θα είναι η ημέρα που θα εορταστεί όχι μόνο από τους Έλληνες αλλά και τους Αμερικανούς στο Τάρπον Σπρινγκς αλλά και στην περιφέρεια. Μία ημέρα, η οποία συζητήθηκε εδώ στο Τάρπον Σπρινγκς από τους πολίτες ελληνικής καταγωγής είναι να γίνει το καλοκαίρι, τέλη Ιουνίου με αρχές Ιουλίου, τότε που τα σχολεία είναι κλειστά για να γιορτάσουμε αυτή την ημέρα στη βάση μας που είναι η Ελλάδα»\nΤο λόγο έχει ο κ. Τεό.\nΜΑΡΚΟΣ ΤΕΟ (Αντιπρόεδρος της Ελληνικής Ορθόδοξης Κοινότητα Μελβούρνης και Βικτώριας): Καλησπέρα από Μελβούρνη. Είναι η πρώτη φορά που έρχομαι και παρουσιάζομαι σε κάποια από αυτές τις συνεδριάσεις.\nΘεωρώ, ότι οποιαδήποτε πρωτοβουλία που γίνεται για την προώθηση του απόδημου ελληνισμού, πανταχού παρών σαν πολύ σημαντική και οπωσδήποτε και εμείς σαν Κοινότητα επικροτούμε αυτήν την προσπάθεια για την καθιέρωση μιας ημέρας που θα γιορτάζει τον απόδημο ελληνισμό παγκόσμια.\nΤο θέμα όμως είναι επί της ουσίας, ωραία είναι μια μέρα αλλά ας μη μας ξεχνάτε τις άλλες 364. Ελπίζω, δηλαδή, η μέρα αυτή να είναι μια αρχή για μια καινούργια συνεργασία. Αυτό είναι το πιο σημαντικό. Τα θέματα είναι πολλά, τα θέματα είναι ζωτικά και τα θέματα είναι καθημερινά. Γι’ αυτό, αυτό παρακαλώ την ελληνική κυβέρνηση είναι πως ας πάρουν αυτή την ενέργεια στα σοβαρά και ας είναι μια αρχή μιας πολύ καλής στενής συνεργασίας μεταξύ ελληνικής κυβέρνησης και των Ελλήνων όπου και αυτοί να είναι».\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Ευχαριστώ, κύριε Μάρκος.\nΤο λόγο έχει η κυρία Κοκόλη.\nΗ πρόεδρος της Ομοσπονδίας Ελλήνων Εκπαιδευτικών Στέλλα Κοκόλη. Φωτογραφία: Zoom\nΣΤΕΛΛΑ ΚΟΚΟΛΗ (Πρόεδρος της Ομοσπονδίας Ελληνο-Αμερικανών Εκπαιδευτικών και Πολιτιστικών Συλλόγων Αμερικής): Ευχαριστώ, κύριε Πρόεδρε.\nΕυχαριστώ πάρα πολύ που μου δίνετε την ευκαιρία για πρώτη φορά σε αυτήν την όμορφη τηλεδιάσκεψη να βρεθώ, παρότι έχω βρεθεί άλλες φορές σε διάφορες άλλου είδους συγκεντρώσεις και στην Βουλή και αλλού.\nΚαταρχάς, συγχαίρω όλους εσάς που για πρώτη φορά φέρνετε τον απόδημο πολύ κοντά σας. Συγχαίρω την κυβέρνηση, λοιπόν, που άνοιξε αυτό το δίαυλο. Συγχαίρω και ευχαριστώ τον Γενικό Γραμματέα Απόδημου Ελληνισμού και Διπλωματίας, τον κύριο Χρυσουλάκη.\nΣυμφωνώ, ότι πρέπει να γίνει μία μόνιμη επιτροπή που θα ασχοληθεί για διάφορα θέματα του αποδήμου Ελληνισμού. Ο απόδημος Ελληνισμός έχει δύο θέματα, τη νεολαία και την παιδεία. Αυτά είναι τα δύο θέματα που θα διατηρήσουν τον Ελληνισμό.\nΤο λόγο τώρα έχει ο εκπρόσωπος της Ελληνικής Κοινότητας του μείζονος Μόντρεαλ, ο κ. Δημήτριος Κατσαούνης.\nΔΗΜΗΤΡΗΣ ΚΑΤΣΑΟΥΝΗΣ (Εκπρόσωπος της Ελληνικής Κοινότητας του μείζονος Μόντρεαλ): Καλημέρα και από εμένα, καλησπέρα, καληνύχτα, είμαστε σε όλο τον κόσμο. Ήθελα κατ’ αρχήν να σας ευχαριστήσω, τόσο την Επιτροπή, όσο και τον Υπουργό τον κ. Βλάση και κυρίως τον κ. Γιάννη Χρυσουλάκη.\nΘα ήθελα να σας δώσω μία άλλη οπτική γωνία, όσον αφορά το πώς βλέπουμε την ημέρα του Ελληνισμού της Διασποράς. Νομίζω ότι αυτή η μέρα αγγίζει σε τέσσερις άξονες, αγγίζει τους Έλληνες της Ελλάδας, το πώς βλέπουν όλους εμάς που βρισκόμαστε στο εξωτερικό, αλλά αγγίζει και μας πώς θέλουμε να μας βλέπουν από την Ελλάδα ή να γνωρίζουμε το πώς μας βλέπουν από την Ελλάδα. Νομίζω ότι μία τέτοια ημέρα, μπορεί να δώσει σε όλους εμάς, να μας φέρει κοντά, να ανταλλάξουμε απόψεις, να δείξει αυτήν τη στενή σχέση που υπάρχει μεταξύ των Ελλήνων στην Ελλάδα και Ελλήνων στο εξωτερικό.\nΈνας τρίτος άξονας, που για μένα είναι πάρα πολύ σημαντικός γιατί το βλέπω εδώ με τα παιδιά μου, είναι ότι τα παιδιά μου είναι Έλληνες, γεννήθηκαν στην Ελλάδα, αλλά μεγαλώνουν στο Μόντρεαλ και η διασπορά μας- σαφώς δεν είμαι μόνο εγώ που έχω αυτό το θέμα- αλλά η διασπορά μας σιγά σιγά περνάει στις καινούργιες γενιές και νομίζω ότι μια τέτοια μέρα θα μπορέσει να δώσει τη σημασία που χρειάζεται για να καταλάβουμε και να νιώσουμε μέσα το σημαντικό, του να είσαι Έλληνας.\nΜία τέταρτη διάσταση, στην οποία πιστεύω ότι θα παίξει τον ρόλο της η Ημέρα της Διασποράς, είναι το ότι εδώ βρισκόμαστε σε μία κοινωνία η οποία είναι διαφορετική, είναι μια κοινωνία με πάρα πολύ πολυπολιτισμικές καταγωγές και πιστεύω ότι, το να μπορούμε να προβάλλουμε κάθε στιγμή την καταγωγή μας, τον Ελληνισμό μας και να υπάρχει υποστήριξη από αυτό από τη Μητέρα Πατρίδα, μας κάνει πιο γνωστούς, μας ανεβάζει στην εικόνα την οποία δείχνουμε στο παγκόσμιο γίγνεσθαι».\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Σας ευχαριστούμε πολύ κ.Κατσαούνη και το λόγο έχει η Βουλευτής κυρία Τζάκρη.\nΘΕΟΔΩΡΑ ΤΖΑΚΡΗ: «Πραγματικά θεωρώ, ότι είναι πολύ ευτυχές το γεγονός, ότι υπάρχει συμφωνία επί της αρχής για την καθιέρωση της ημέρας του Απόδημου Έλληνα, του Απόδημου Ελληνισμού, με τον συμβολικό και τον ουσιαστικό της χαρακτήρα, γιατί όπως ειπώθηκε ήδη, θα αποτελέσει και μια μέρα επικοινωνίας των απανταχού Ελλήνων.\nΕίχα την ευκαιρία, κύριε Πρόεδρε, κατά την πρώτη συνεδρίαση επί του συγκεκριμένου θέματος όπου τοποθετήθηκαν τα Κόμματα, να εκφράσω την διαχρονικά αμετάβλητη στάση του ΣΥ.ΡΙΖ.Α., αναφορικά με το δικαίωμα των αποδήμων να συμμετέχουν στη διαμόρφωση του σύγχρονου εθνικού γίγνεσθαι. Η θέση αυτή είναι, ότι για όλα αυτά τα θέματα που τους αφορούν πρέπει να αποφασίσουν οι ίδιοι οι απόδημοι και μάλιστα εμείς ως εκλεγμένο Κοινοβούλιο, να στηρίζουμε και να προωθούμε τις δικές τους αποφάσεις και η Κυβέρνηση το ίδιο και βεβαίως γιατί η καθιέρωση της ημέρας αυτής, όπως πολύ σωστά είπατε, θα γίνει με κυβερνητική απόφαση».\n«Τώρα επί του καθαρά συμβολικού αυτού και αναγκαίου θέματος, η πρότασή μου είναι, η Επιτροπή να απευθυνθεί, όχι μόνο στις θεσμικές συλλογικότητες των αποδήμων, αλλά και όλων των Ελλήνων του εξωτερικού, με σύμμαχο την τεχνολογία, και γιατί όχι, οι 5-6 επικρατέστερες απόψεις να τεθούν στην κρίση των Ελλήνων του εξωτερικού μέσω μιας διαδικτυακής ψηφοφορίας, η οποία όπως σας είπα και την προηγούμενη φορά, κύριε Πρόεδρε, μπορεί πολύ εύκολα να διοργανωθεί και στον ιστότοπο της Βουλής ακόμα.\nΗ αλήθεια είναι, ότι έχουν ακουστεί πολύ ενδιαφέρουσες και εξαιρετικές απόψεις- άλλες έχουν αναφορά σε θρησκευτικές γιορτές, άλλες σε ιστορικά γεγονότα, όπως για παράδειγμα αυτή που έχει καταθέσει και ο κ. Κατρούγκαλος, ο οποίος εδώ μέσα στη συνεδρίαση της Βουλής, πρότεινε να υιοθετήσουμε σαν ημέρα του Απόδημου Ελληνισμού, την ημέρα που κηρύχθηκε η Επανάσταση από την ελληνική κοινότητα του Διαθεσίου, που είναι η 21η Φλεβάρη, άρα δηλαδή μια ημερομηνία ορόσημο μιας εθνικά πολιτικής πράξης των αποδήμων».\n(…) Επομένως, θεωρώ ότι δεν πρέπει μόνο να καθιερώνουμε αν θέλετε συμβολικές ημέρες, αλλά να αποφασίσουμε ως χώρα και ως Πολιτεία να επενδύσουμε στην ελληνομάθεια διεθνώς, την ίδια στιγμή που όπως ειπώθηκε και από τον κ. Μεζίτη προηγουμένως, δεκάδες πανεπιστημιακών ιδρυμάτων ξένων χωρών, διαθέτουν αν θέλετε, έδρες ελληνικών σπουδών και τιμούν έμπρακτα την ελληνική γλώσσα.\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Ωραία. Πρέπει και εγώ να σας πω ευχαριστώ, κυρία συνάδελφε και ότι εμείς είμαστε ανοιχτοί σε όλα τα θέματα, σε όλα τα προβλήματα που βάζουνε και οι απόδημοι, αλλά και οι συνάδελφοι. Πρέπει να σας πω ότι στο θέμα που βάλατε για την παιδία, ήδη έχω συνεννοηθεί με την αρμόδια Υφυπουργό για να καθορίσουμε την ημέρα της συνεδρίασης για αυτό το θέμα και όσον αφορά για το άνοιγμα αυτής της συζήτησης σε όλους και όχι μόνο στους θεσμικούς απόδημους ότι ήδη ο Υφυπουργός ο κύριος Βλάσης έχει δημιουργήσει πλατφόρμα και δέχεται από όλο τον κόσμο, από όλους τους πολίτες τις θέσεις και τις απόψεις τους πάνω σε αυτό το συγκεκριμένο θέμα. Άρα, δεν είναι μόνο οι θεσμικοί, ολόκληρη η κοινωνία των αποδήμων της ομογένειας απαντά πάνω σε αυτό το θέμα και εγώ επειδή μου δίνετε και την «πάσα», θα έλεγα, την πρόκληση, πρέπει να πω ότι η δική μας κυβέρνηση προσπάθησε, έδωσε λύσεις σε χρόνια προβλήματα, το θέμα της ψήφου ήταν μεγάλο θέμα με τον τρόπο που λύθηκε και αναλαμβάνουμε πρωτοβουλίες και η Επιτροπή μας, αλλά και η Κυβέρνηση και για άλλα θέματα. Εδώ ακούω από τους περισσότερους που συμμετέχουν πάρα πολύ καλά λόγια για τον κύριο Χρυσουλάκη και χαίρομαι και μου κάνει εντύπωση πρώτη φορά αντιλαμβάνομαι την διάσταση της προσπάθειας της Γενικής Γραμματείας του αρμόδιου Υφυπουργείου μαζί με τους θεσμικούς παράγοντες και όχι μόνο της Ομογένειας και αυτό πρέπει να μας ενώνει -πολύ σωστά το είπατε- και θα μας ενώνει για να αντιμετωπίζουμε τα προβλήματα των συμπατριωτών μας ομογενών.\nΣυνεχίζουμε. Είναι μία νομίζω από τις καλύτερες συνεδριάσεις που έχουμε κάνει, παρότι είναι διαδικτυακή, ακούμε πάρα πολλές προτάσεις. από όλα τα μέρη της γης. Συνεχίζουμε με τον κύριο Πανταζόπουλο από την Αυστραλία, τον Τζον. Κύριε Πανταζόπουλε έχετε το λόγο.\nΤΖΟΝ ΠΑΝΤΑΖΟΠΟΥΛΟΣ (Αυστραλία): Νομίζω όλοι μας συμφωνούμε για αυτή τη σημαντική ημέρα, την ημέρα και το περιθώριο που μας δίνετε με αυτή την ημέρα. Εμένα δεν με νοιάζει τόσο πολύ ποια μέρα θα βρούμε, είναι πολλές μέρες που μπορούμε να διαλέξουμε, όμως, να διαλέξουμε μία μέρα άμα μπορούσαμε που δεν γιορτάζεται κάτι άλλο, γιατί στις ημέρες που γιορτάζονται 2-3 πράγματα, χάνονται μερικά από αυτά. Μόνο μία σκέψη μου αναφέρω. Καταλαβαίνω ότι δεν είναι εύκολο να βρεις μία ημερομηνία.\nΑυτό που ήθελα να πω πιο σημαντικό είναι να είναι πολύ καθαρός ο σκοπός της ημέρας. Τι θέλει η Μητρόπολη με αυτή την ημέρα και τι θέλει η Ομογένεια. Η Ομογένεια θα ήθελε νομίζω δύο πράγματα από τη Μητρόπολη. Μπορούμε ας πούμε η Μητρόπολη να αναγνωρίζει ας πούμε 300 Έλληνες παγκοσμίως, που έχουν δώσει μία ολόκληρη ζωή για τον Ελληνισμό στη χώρα εκεί που ζούνε και τον παγκόσμιο Ελληνισμό. Ας πούμε προχθές που ήταν η γιορτή της Βασίλισσας στις χώρες της Κοινοπολιτείας, Αυστραλία, Καναδά κ.λπ., όπου δίνουν βραβεία της Βασίλισσας και αναγνωρίζουν από διαφορετικές χώρες, ήταν 22 ελληνικής καταγωγής Αυστραλοί που βραβεύτηκαν την ημέρα της γιορτής της Βασίλισσας. Δηλαδή από δω είναι παράξενο που αναγνωρίζονται από τη Βασίλισσα από μας, ενώ από τη Μητρόπολη δεν έχουν ακούσει κάτι».\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Και εμείς ευχαριστούμε, κύριε Πανταζόπουλε και σας περιμένουμε για διακοπές, το φετινό καλοκαίρι δεν ήρθατε.\nΣυνεχίζουμε με το Παγκόσμιο Συμβούλιο Κρητών, ο πρόεδρος ο κύριος Κουγιουμτζής.\nΜΑΝΩΛΗΣ ΚΟΥΓΙΟΥΜΤΖΗΣ (Παγκόσμιο Συμβούλιο Κρητών): «Καλησπέρα και από εμένα. Αξιότιμε κύριε Πρόεδρε, κύριε Υπουργέ, χαιρετίζω και εγώ με τη δική μου σειρά των υπέροχη πρωτοβουλία αυτή για την πρόταση καθιέρωσης μιας τέτοιας ημέρας, που θα αναφέρεται στην Ομογένεια. (…) Η επιθυμία που εμείς έχουμε εκφράσει σαν Κρήτες, είναι η ίδρυση επιτέλους ενός υπουργείου, που θα εκπροσωπούσε όλους εμάς και μέσα από αυτό θα μπορούσαν να λύνονται τα προβλήματα των ομογενών ανά τον κόσμο.\nΘέλουμε, επίσης, να τονίσουμε και το πάγιο αίτημά μας επιτέλους όλοι οι ομογενείς, όλοι όμως οι ομογενείς, να μπορούν να συμμετέχουν στις εθνικές εκλογές από τον τόπο κατοικίας τους. Τα υπόλοιπα νομίζω ότι είναι πράγματι και σπουδαία όμως και δευτερεύοντα»\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Ευχαριστούμε και εμείς, κύριε Πρόεδρε.\nΤο λόγο έχει ο κ. Δημητρίου από την Ομοσπονδία Ελληνικών Κοινοτήτων Γερμανίας.\nΚΩΣΤΑΣ ΔΗΜΗΤΡΙΟΥ (Ομοσπονδία Ελληνικών Κοινοτήτων Γερμανίας): Καλησπέρα σας από την Γερμανία. Θα ήθελα να σας ευχαριστήσω για την πρόσκληση. Χαιρετίζουμε και εμείς κατ’ αρχήν την πρωτοβουλία αυτή. Βέβαια εγώ θα θέλω να διατυπώσω τις επιφυλάξεις μου ως προς το ότι ωραία είναι να έχουμε και μία ημέρα για τον απόδημο, καλές είναι οι γιορτές, να θυμόμαστε κιόλας, αλλά τα σημαντικά πράγματα -αυτό δεν στοιχίζει κιόλας- αυτά που έχουν περισσότερο κόπο και χρειάζεται κάτι παραπάνω εκεί νομίζω ότι υστερούμε.\nΘα αναφερθώ, επειδή μίλησε και προηγουμένως η κυρία Τζάκρη, η Βουλευτής από το ΣΥΡΙΖΑ που αναφέρθηκε στο ζήτημα της διευκόλυνσης της ψήφου, δηλαδή αυτά τα ζητήματα που είναι σημαντικά για να ενωθεί ο απόδημος ελληνισμός με τη Μητέρα Πατρίδα, αυτά τα ζητήματα που θα μας δίνανε φωνή, να μιλήσουμε, να συζητήσουμε αμφίδρομα, όπως είπαν και οι συνάδελφοι, σε αυτά δυστυχώς, παρά την πρωτοβουλία της Κυβέρνησης για δεύτερη φορά και γι’ αυτό εμείς τη συγχαίρουμε την πρωτοβουλία και αναφέρομαι σαν Ομοσπονδία Ελληνικών Κοινοτήτων Γερμανίας όπου συμμετέχουν από όλες τις παρατάξεις και από την παράταξη του ΣΥΡΙΖΑ και θέλω να πω ότι δυστυχώς αυτό δεν είχε θετική κατάληξη.\nΣήμερα βέβαια, όταν είναι για γιορτές και πανηγύρια, εντάξει, τι να πω, μπορούμε να κάνουμε, δεν καταλαβαίνω, όμως, μετά τι θα γίνει, τι θα προκύψει για τον απόδημο Ελληνισμό;»\nΟ Αντιπρόεδρος της Επιτροπής κ. Σκανδαλίδης έχει το λόγο.\nΚΩΝΣΤΑΝΤΙΝΟΣ ΣΚΑΝΔΑΛΙΔΗΣ: «Κύριε Πρόεδρε, εγώ θέλω να βάλω τα εξής τα εξής τρία θέματα. Πρώτον, σε ό,τι αφορά το θέμα της ημερομηνίας του εορτασμού, κάναμε ήδη αρκετές συζητήσεις. Αν υπάρχουν προτάσεις συγκεκριμένες, ας τις καταγράψετε σε ένα χαρτί με τα συγκριτικά πλεονεκτήματα που έχει η καθεμία και το λόγο για τον οποίο προτείνεται και να κάνουμε μία τελική συζήτηση, να μη φάμε άλλο χρόνο γύρω από αυτό το θέμα, διότι εντάξει καλό είναι να οργανωθεί και η μέρα αυτή θα είναι πολύ σημαντική και μεγάλη υπόθεση για τον Απόδημο Ελληνισμό, αλλά να μην εξαντλήσουμε όλη την δραστηριότητα της Επιτροπής σε αυτό.\nΤο δεύτερο είναι ότι η Κυβέρνηση ψήφισε ένα νόμο, που αφορά την ψήφο των Αποδήμων. Πρέπει λοιπόν να φέρει μία πρόταση και ένα οργανόγραμμα για το πώς θα εφαρμοστεί αυτός ο νόμος πρακτικά, διότι υπάρχουν πολύ σημαντικά προβλήματα και πρέπει αν θέλουμε να υπάρχει ψήφος των αποδήμων στις επόμενες εκλογές, όποτε και να γίνουν, θα πρέπει αυτό να προετοιμαστεί από τώρα και με βάση και μία πρακτική που έχει υπάρξει μέχρι τώρα και που την προβλέπει ο νόμος που ψηφίστηκε, που είναι η ο τρόπος που ψηφίζουν οι ετεροδημότες και αυτό έχει πολλά τεχνικά και σοβαρά προβλήματα, τα οποία άμα μπουν στη Βουλή των Ελλήνων την παραμονή των εκλογών, δεν θα βρουν λύση και δεν θα ψηφίσουν. Πρέπει λοιπόν γρήγορα η Κυβέρνηση -να κάνετε μία εισήγηση σε αυτή- να φέρει ένα οργανόγραμμα πώς οργανώνεται η εκλογική διαδικασία, τι προϋποθέσεις υπάρχουν, με ποιες διαδικασίες και λοιπά. Μπορεί σε ένα χρόνο από σήμερα -δεν λέω στο τέλος της τετραετίας- ή ακόμη και στο τέλος της τετραετίας, δεδομένου ότι πέρασε ήδη η μισή θητεία της Κυβέρνησης. Επειδή φοβάμαι ότι το υποτιμάει η Κυβέρνηση το οργανωτικό ζήτημα αυτό, που έχει σχέση με τα προξενεία με τις έδρες, με τις διαδικασίες, με όλα αυτά τα πράγματα και το πώς ψηφίζονται πριν και οι χρόνοι και όλα αυτά. Είναι ένα τεχνικό μεγάλο θέμα, για το οποίο δεν ξέρω αν η Κυβέρνηση έχει πρόταση. Πρέπει να φτιάξει μία πρόταση και να μας τη φέρει να συζητήσουμε.\nΚαι το τρίτο που είναι, επίσης, σημαντικό. Επειδή βλέπω ότι τίθενται συνέχεια τα συγκεκριμένα προβλήματα, τα οποία υπάρχουν στον Απόδημο Ελληνισμό, υπάρχει ένα οργανωτικό ζήτημα. Όλοι αυτοί οι άνθρωποι, οι ομοσπονδίες ή το site, παλιά και όλα αυτά, οργανωτικά, πως τελικά παίρνει μια μορφή που συνδέει όλη αυτή την, αν θέλετε, την ομόθυμη διάθεση, να μπούνε σ’ αυτήν τη διαδικασία, οι απόδημοι Έλληνες, να αποκτήσει ένα οργανωτικό αποκρυστάλλωμα, διότι, θυμάμαι παλιά, όταν πρωτοφτιάχτηκε το site,υπήρχε μια κινητικότητα, η οποία είχε σχέση και με το συντονισμό διαφόρων ενεργειών σε όλο τον κόσμο και που τώρα θα πρέπει να βρούμε αυτή την μορφή που θα πάρει, δεν με ενδιαφέρουν εμένα, ούτε τα ονόματα, ούτε τι κάναμε πριν, τι κάναμε μετά, εδώ, όλα είναι θέμα νέας εποχής, λοιπόν, να βρούμε τον τρόπο που θα συσπειρωθούν και θα γίνεται πια, μια συζήτηση, όχι σποραδικά για τα προβλήματα, αλλά επί συγκεκριμένης βάσεως και ενός προγραμματισμού, που φτιάχνει το Ελληνικό Κοινοβούλιο, η Κυβέρνηση και οι Απόδημοι, μέσα από τις ενσωματώσεις τους στις οργανωτικές, έτσι ώστε να ξέρουμε ποια είναι η ιεράρχηση των προβλημάτων, για τον επόμενο χρόνο. Δηλαδή, εμένα θα με ενδιέφερε πολύ να ακούσω, ποια είναι τα επόμενα βήματα που θα κάνουμε σε σχέση με τα συγκεκριμένα προβλήματα, το ένα μετά το άλλο, ιεραρχημένα, με το χρονικό προγραμματισμό τους και όλα αυτά, για να μην κάνουμε συνεχώς μια κριτική, «Κάνει αυτό η Κυβέρνηση, δεν κάνει αυτό ή κάνει αυτό, ο Απόδημος δεν κάνει».\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Κύριε Αντιπρόεδρε, πολύ σημαντικά αυτά που είπατε και τα έχουμε ξανασυζητήσει.\nΌσον αφορά την ημέρα, νομίζω ότι θέσατε το πλαίσιο, θα δούμε τις προτάσεις τις σημερινές και δεν θα έχουμε άλλη συνεδρίαση.\nΌσον αφορά το δεύτερο για την ψήφο και για το οργανόγραμμα, δεν ξέρω, θα το ζητήσουμε από το Υπουργείο Εσωτερικών. Ίσως θα πρέπει να καλέσουμε και τον αρμόδιο Υπουργό εδώ, να μας εξηγήσει, τι προτίθεται να κάνει ή τι έκανε και πώς πρέπει να κινηθούμε, είναι πολύ σημαντικό αυτό που λέτε και έχετε δίκιο, διότι θέλει χρόνο και προετοιμασία, διότι το τελευταίο διάστημα, τις τελευταίες ημέρες, δεν θα μπορέσουμε να κάνουμε τίποτε.\nΓια το τρίτο θέμα που συζητήσατε και για την ιεράρχηση των προβλημάτων, θυμάστε, πριν από το 2019 είχαμε κάνει μία κουβέντα και είχαμε βάλει ένα πλαίσιο. Δυστυχώς, η Πανδημία, μάς τα ανέτρεψε όλα και διακόπηκε αυτό. Θα κάνουμε το επόμενο διάστημα, πάλι, μία συνάντηση και μια συζήτηση, θα βάλουμε το πλαίσιο».\nΤον λόγο έχει ο κ. Τσουρδαλάκης.\nΑΝΤΩΝΙΟΣ ΤΣΟΥΡΔΑΛΑΚΗΣ (Πρόεδρος της Κρητικής Ομοσπονδίας Αυστραλίας και Νέας Ζηλανδίας): «…Θα συμφωνώ και εγώ με προλαλήσαντες, ότι η πρωτοβουλία έχει σημασία και όχι η ημέρα. Σημασία έχει να τιμούνται οι απόδημοι την ημέρα εκείνη, όποια μέρα και να είναι αυτή. Να τονίζονται αυτά που έχουν καταφέρει οι απόδημοι στις χώρες που ζουν. Να τιμώνται οι μνήμες των αποδήμων που μετανάστευσαν σε όλα τα μήκη και πλάτη της γης και άφησαν και συνεχίζουν να αφήνουν τα κόκαλά τους σε αυτές τις χώρες, που ζουν και έχουν εδρεύσει. Θεωρώ ότι έχει σημασία να τιμηθεί όποια μέρα και αν είναι αυτή, αλλά με τον πιο σωστό και σημαντικό τρόπο.\nΑκούγοντας, όμως, όλες τις προτάσεις των προηγούμενων ομιλητών, θεωρώ ότι η μόνη μέρα, που μας συνδέει και από ιστορικής πλευράς, είναι η 14 Σεπτεμβρίου, τιμώντας την ίδρυση της Φιλικής Εταιρείας, αφού ήταν και αυτοί απόδημοι και επίσης είναι και η ορθόδοξη ημέρα του Τιμίου Σταυρού. Θα μπορούσε, λοιπόν, να μας ενώσει σε πρώτη φάση αυτή ημερομηνία και στην πορεία μπορεί να έρθουν και άλλες προτάσεις.\nΚάποια άλλη σκέψη που είχε τεθεί από εμάς εδώ, ότι αυτή η ημερομηνία να μην είναι ίδια και κάθε χρόνο να αλλάζει. Τη μία χρονιά, για παράδειγμα, να τιμάμε τους Απόδημους της Αυστραλίας. Δηλαδή, ποια μέρα πρωτοπάτησε το πόδι του ο Έλληνας στην Αυστραλία; Αυτή η ιδέα θα δώσει την ευκαιρία σε όλο τον κόσμο να θυμούνται την ημέρα εκείνη. Την επόμενη χρονιά να τιμηθεί ο πρώτος απόδημος στην Αμερική, Νότια Αφρική, Γερμανία κ.ο.κ.. Αυτό το καταθέτω σαν σκέψη.\nΚλείνοντας, θα ήθελα να επισημάνω παλαιότερη πρόταση της Ομοσπονδίας μας και του Παγκοσμίου Συμβουλίου Κρητών στην αναβάθμιση της Γενικής Γραμματείας Απόδημου Ελληνισμού σε δημιουργία των Αποδήμων Ελλήνων. Είμαστε 5, 6, 7 εκατομμύρια απόδημοι Έλληνες σε όλο τον κόσμο και θεωρώ ανεπίτρεπτο να μην υπάρχει Υπουργείο των Αποδήμων Ελλήνων στελεχωμένο από απόδημους».\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Το λόγο έχει ο κ. Αποστολόπουλος.\nΝΙΚΟΛΑΟΣ ΑΠΟΣΤΟΛΟΠΟΥΛΟΣ (Πρόεδρος του Hellenic Congress of America): Πρώτον, η πρότασή μας δεν τελείωσε με το να καθοριστεί η μέρα για τον απόδημο ελληνισμό μόνο, αλλά έχει και συνέχεια με τιμητικές διακρίσεις, τρόποι εορτασμού, και λοιπά.\nΔεύτερον, θα ήθελα να αναφερθώ στο θέμα του ΣΑΕ, που αναφέρθηκε ο κ. Σκανδαλίδης. Πρέπει να επανέλθει και πρέπει να επανέλθει ως νέο ΣΑΕ, για να είναι κατά κάποιον τρόπο το ελάχιστο 50% χρηματοδοτούμενο από την ομογένεια. Διότι, αν παραμείνει όπως ήταν το ΣΑΕ, δεν θα έχει επιτυχία.\nΣΑΒΒΑΣ ΑΝΑΣΤΑΣΙΑΔΗΣ(Πρόεδρος της Επιτροπής): Ο νόμος για το ΣΑΕ έχει ψηφιστεί. Δεν νομίζω ότι χρειάζεται να ανοίξουμε αυτή την κουβέντα. Θα συνεργαστούμε με τον κύριο Χρυσουλάκη, το επόμενο διάστημα και θα ξεκινήσουμε τη λειτουργία του. Ο κ. Σκανδαλίδης είπε την άποψή του. Δεν νομίζω, ότι μπορούμε να κάνουμε κριτική σε αυτήν. Στα θέματα της ημέρας να περιοριστούμε, δηλαδή στην καθιέρωση της ημέρας του απόδημου.\nΤο λόγο έχει ο κ. Σταύρος Κυριόπουλος.\nΣΤΑΥΡΟΣ ΚΥΡΙΟΠΟΥΛΟΣ(Πρόεδρος Ομοσπονδίας των Ελληνικών Κοινοτήτων της Βραζιλίας): «Συγχαρητήρια, για την πρωτοβουλία που πήρε η κυβέρνηση. Πραγματικά, είναι πολύ σημαντικά όλα αυτά. Δεν θέλω να πω πολλά, θέλω να πω ότι κάνω δικά μου τα λόγια του κ. Σκανδαλίδη και ελπίζω, αυτές οι κουβέντες να συνεχιστούν και να προχωρήσουμε σε κάτι καλό για όλους τους Έλληνες της Ελλάδος και του απόδημου ελληνισμού».\nΣΑΒΒΑΣ ΑΝΑΣΤΑΣΙΑΔΗΣ(Πρόεδρος της Επιτροπής): Το λόγο έχει ο βουλευτής κ. Δαβάκης.\nΑΘΑΝΑΣΙΟΣ ΔΑΒΑΚΗΣ: Καλησπέρα σε όλους, θέλω να χαιρετίσω την πρωτοβουλία την οποία ακούω ότι έχετε αναλάβει. Παρότι στέκομαι πάντοτε με μία διστακτικότητα στην καθιέρωση ημερών, π.χ. ημέρα του αγρότη, ημέρα του απόδημου, ημέρα του περιβάλλοντος, παρόλα αυτά εάν αυτό συμβάλει στην επίλυση – όπως είπαν οι εκλεκτοί προσκεκλημένοι μας που τιμούν με την παρουσία τους την Επιτροπή μας – των χρόνιων προβλημάτων που αντιμετωπίζει ο απόδημος ελληνισμός, οι απόδημοι Έλληνες και Ελληνίδες, πιστεύω ότι θα είναι καλό».\nΤο λέω αυτό, διότι ξέρω και τον αγώνα που κάνει ο Πρόεδρος της Επιτροπής, ο κ. Αναστασιάδης, ο οποίος κρατάει αυτά τα δύο χρόνια την Επιτροπή με ηρωικές προσπάθειες και με σημαντικές προτάσεις, αλλά και το κυβερνητικό επιτελείο, το οποίο και αυτό προσπαθεί να διαχειριστεί την παρούσα κατάσταση, αλλά και να κινηθεί πάνω σε χρονίζουσες καταστάσεις που έχουν να κάνουν με τον απόδημο ελληνισμό και την πολιτική που τόσα χρόνια έχει ασκηθεί πάνω στον απόδημο ελληνισμό.\nΘέλω να σας συγχαρώ, κύριε Πρόεδρε, για την σεμνή, αθόρυβη και ουσιαστική δουλειά που κάνετε, τον Πρόεδρο της Επιτροπής μας, εννοώ, αλλά και τον κύριο Χρυσουλάκη, ο οποίος και αυτός με τις δικές του προσπάθειες βοηθά την πολιτική ηγεσία για την επίλυση, όπως είπα, των χρονιζόντων προβλημάτων. Νομίζω ότι ωριμάζει μια σκέψη να υπάρξει Υπουργείο Απόδημου Ελληνισμού ή κάπως αλλιώς να το πούμε, δεν ξέρω, εν πάση περιπτώσει, να μην είναι ο φτωχός συγγενής του Υπουργείου Εξωτερικών, να μην αρκείται μόνο σε προσπάθειες, αλλά να μπορεί – ξαναλέω- να έχει νομοθετική πρωτοβουλία, δηλαδή, να φέρνει νόμους για ψήφιση στη Βουλή με τη δεσμευτικότητα της εφαρμογής».\nΣΑΒΒΑΣ ΑΝΑΣΤΑΣΙΑΔΗΣ(Πρόεδρος της Επιτροπής): Χαίρομαι, διότι απέκτησα σήμερα έναν σύμμαχο, σε μία προσπάθεια που έκανα, σε μία πρόταση. Ζήτησα και στο συνέδριο της Νέας Δημοκρατίας τη δημιουργία Υπουργείου Απόδημου Ελληνισμού και στην Επιτροπή, αλλά το ζήτησα και με επιστολή μου, όχι στο σημερινό Πρωθυπουργό, στον προηγούμενο Πρωθυπουργό, αλλά και στον Πρόεδρό μας. Νομίζω συμφωνούμε ότι, η δημιουργία ενός απόδημου ελληνισμού, αυτόνομου Υπουργείου Απόδημου Ελληνισμού, θα λύσει πολύ περισσότερα προβλήματα απ’ ότι λύνονται τώρα και θα υπάρχει, βέβαια, μια γνώση συνολική του τι συμβαίνει σε όλο τον κόσμο, τι έχουμε, τι υπάρχει, που υπάρχει και πως υπάρχει. Δεν είδα να ωριμάζει η ιδέα αυτή όπως είπατε. Μακάρι να ωριμάσει και μακάρι να γίνει, γιατί πιστεύω ότι θα γίνει επ ωφελεία, κυρίως, των συμπατριωτών μας, που είναι στο εξωτερικό.\nΌσον αφορά, αν υπάρχει ένα αρχείο για τους συλλόγους, συλλογικότητες, νομίζω ότι υπάρχει ένα πολύ καλά ενημερωμένο αρχείο. Υπάρχει και στις Επιτροπές και νομίζω ότι η Γενική Γραμματεία έχει ακόμη καλύτερο αρχείο, από ότι έχουν οι Επιτροπές. Αυτό δεν σημαίνει ότι δεν υπάρχουν περιθώρια βελτίωσης. Υπάρχουν πάρα πολύ μεγάλα περιθώρια βελτίωσης, διότι όλα αυτά είναι σκόρπια και πρέπει να είναι συγκεντρωμένα σε ένα αρχείο.\nΕάν θέλει να πάρει το λόγο κανείς από τους συμπατριώτες μας που παρακολουθούν διαδικτυακά την συνεδρίαση να το δηλώσει, διότι έχουμε άλλα περίπου 20 λεπτά συνεδρίασης.\nΤο λόγο στο συνάδελφο τον κ. Θραψανιώτη.\nΕΜΜΑΝΟΥΗΛ ΘΡΑΨΑΝΙΩΤΗΣ: «…Η καθιέρωση της Παγκόσμιας Ημέρας Απόδημου Ελληνισμού είναι ένα σημαντικό βήμα, όπως επίσης και η καθιέρωση, η ένταξη στην Ουνέσκο της Παγκόσμιας Ημέρας Ελληνικής Γλώσσας. Το επισημαίνω αυτό, γιατί θα πρέπει να δούμε τη συσχέτιση ανάμεσα στην παγκόσμια ημέρα της ελληνικής γλώσσας και την καθιέρωση του απόδημου ελληνισμού, σαν μία ενιαία προοπτική. Γιατί, μην ξεχνάμε ότι η ανθρωπότητα οφείλει την ύπαρξή της και η χώρα μας και ο ελληνισμός, σε τρεις πυλώνες. Στις τέχνες, την ιστορία και τον πολιτισμό. Και εμείς έχουμε την τύχη να έχουμε μία γλώσσα, η οποία, διαχρονικά, επιβιώνει με την εξέλιξη και έχει δώσει σημαντικά αποτελέσματα, σε ότι αφορά και την ιστορία και τις τέχνες και τον πολιτισμό. Έχουμε τον Παρθενώνα σύμβολο του παγκόσμιου ελληνισμού. Έχουμε τα γραπτά κείμενα των αρχαίων τραγωδών, του Αισχύλου, του Ευριπίδη, του Σοφοκλή. Έχουμε την ποίηση, έχουμε μια σειρά ζητήματα, τα οποία επιβεβαιώνουν και τη σημασία, αλλά και την ύπαρξη της ελληνικής γλώσσας.\nΘέλω, λοιπόν, να επισημάνω ότι πρέπει να έχουμε ένα οδικό χάρτη με συγκεκριμένα βήματα, στα οποία παίρνουν τη θέση τους και η μέρα του απόδημου ελληνισμού και η μέρα της ελληνικής γλώσσας. Τέθηκαν σημαντικά ζητήματα, όπως είναι τα ζητήματα της ελληνόγλωσσης εκπαίδευσης για τους απόδημους. Είναι πάρα πολύ σημαντικό. Εγώ θεωρώ ότι είναι από τα πρώτα ζητήματα, τα οποία θα πρέπει να αντιμετωπίσουμε, επειδή συμμετέχω για δεύτερη φορά στην Ειδική Επιτροπή Απόδημου Ελληνισμού. Είναι ένα θέμα που απασχόλησε και την προηγούμενη κυβέρνηση και την προπροηγούμενη κυβέρνηση. Ζητήματα, όμως, τα οποία, δυστυχώς, δεν έχουν δρομολογηθεί, δεν έχουν λυθεί και θα πρέπει να τα αντιμετωπίσουμε, με τρόπο με τον οποίο θα γίνουν υλοποιήσιμες αυτές οι επιθυμίες μας.\nΝομίζω, λοιπόν, ότι τα ζητήματα τα οποία μπαίνουν θα πρέπει να ιεραρχηθούν. Δεν πρέπει σε κάθε συνεδρίαση της Επιτροπής να μπαίνουν όλα τα ζητήματα μαζί, γιατί δυστυχώς τα χάνουμε. Πιστεύω, λοιπόν, ότι θα πρέπει τα θέματα τα οποία μπαίνουν να είναι συγκεκριμένα, να υπάρχει μια συγκεκριμένη ατζέντα, να γίνεται συζήτηση και να έχουμε όσο το δυνατόν θετικά αποτελέσματα.\nΕγώ με αυτό θέλω να κλείσω και να επισημάνω ότι η Επιτροπή μας θα κριθεί από το αποτέλεσμα».\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Κι εγώ ευχαριστώ κύριε συνάδελφε.\nΣυμφωνώ να κάνουμε αυτή την πρόταση γιατί θεωρούμε ότι θα είναι ένας ακόμη τρόπος να συσφίξουμε τις σχέσεις και να ενισχυθεί η χρήση της ελληνικής γλώσσας. Αυτά είναι αλληλένδετα και θα αναδειχθούν μέσα από μια τέτοια διαδικασία.\nΤον λόγο τώρα στη δροσερή Σουηδία, η Ομοσπονδία Ελληνικών Συλλόγων και Κοινοτήτων Σουηδίας, ο Πρόεδρος κύριος Μωυσής Νικολαΐδης.\nΜΩΥΣΗΣ ΝΙΚΟΛΑΪΔΗΣ (Πρόεδρος Ομοσπονδία Ελληνικών Συλλόγων και Κοινοτήτων Σουηδίας): «Καταρχήν, κύριε Πρόεδρε, θα ήθελα να σας ευχαριστήσω για την πρόσκληση να συμμετέχει η ομοσπονδία μας σε αυτή την επικοινωνία με την επιτροπή σας. Με την ευκαιρία θα ήθελα να προσθέσω ότι καλό θα ήταν οι τέτοιου είδους ανάλογες συναντήσεις να γίνονται θεσμικά για το λόγο ότι υπάρχει πάντοτε ο κίνδυνος σημαντικοί φορείς του Απόδημου Ελληνισμού να μην συμμετέχουν και να μην είναι τα κόμματα αυτά που θα προτείνουν κάποιους αντιπροσώπους.\nΚαταρχήν, θα ήθελα να πω, επίσης, ότι εμείς είμαστε υπέρ του θεσμού της καθιέρωσης της ημέρας του Απόδημου Ελληνισμού. Για μας δεν είναι σημαντικό η ημέρα. Το σημαντικό είναι να δοθεί ένα ουσιαστικό περιεχόμενο σε αυτόν το θεσμό. Να μπορεί να αναδεικνύεται ο ιστορικός ρόλος του ελληνισμού και η προσφορά του Απόδημου Ελληνισμού στη μητέρα Ελλάδα. Η ημερομηνία δεν είναι σημαντική, αλλά καλό θα ήταν να υπάρχει ενδεχομένως κάποιος συμβολισμός στην ημερομηνία. Καθώς, επίσης, καλό θα ήταν το καλοκαίρι αυτή η μέρα για το λόγο ότι η συντριπτική πλειοψηφία των συμπατριωτών μας επισκέπτεται την Ελλάδα κατά τη διάρκεια του καλοκαιριού».\nΈχω γίνει αποδέκτης κατά την διάρκεια της συνεδρίασης πάρα πολλών συμπατριωτών μας -σαν πρόεδρος της ομοσπονδίας- ότι η Σουηδική τηλεόραση -ο σχολιαστής της σουηδικής τηλεόρασης- στη διάρκεια του αγώνα του ποδοσφαιρικού αγώνα που παίζεται μεταξύ της Ουκρανίας και της Βόρειας Μακεδονίας ο σχολιαστής, ο ένας από τους δύο συγκεκριμένα, αναφέρει σκέτο Μακεδονία και όχι Βόρεια Μακεδονία και θα πρέπει να προετοιμάσω μια επαφή και μια διαμαρτυρία προς την Σουηδική τηλεόραση. Θα μου επιτρέψετε να σας αφήσω. Σας ευχαριστώ>\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Σας ευχαριστούμε πολύ, κύριε Νικολαϊδη. Να σας πω σε κάποιες θέσεις σας, που θέσατε στην αρχή, εμείς, η Επιτροπή μας δεν αποκλείει κανέναν. Στην προηγούμενη συνεδρίασή μας, το είπαμε δημόσια ότι καλούμε οποιονδήποτε -θεσμικό ή μη θεσμικό- παράγοντα από τους απόδημους να πάρουν μέρος και να συμμετέχουν σε αυτήν τη συνεδρίαση. Καλέσαμε όσους μπορούσαμε. Σήμερα, συμμετέχουν περίπου 40 συμπατριώτες μας από το εξωτερικό. Δεν υπάρχει αποκλεισμός στην Επιτροπή μας. Όποιος θέλει να συμμετάσχει, συμμετέχει και θα πει τις απόψεις του.\nΤώρα, όσον αφορά στο θέμα που θέσατε, είναι ένα θέμα, με το οποίο ασχολείται το Υπουργείο Εξωτερικών. Είναι σε γνώση της διπλωματίας και γίνονται τα αντίστοιχα διαβήματα.\nΤώρα, το λόγο ζητεί ο κ. Φίλιος, από την Παναρκαδική Ομοσπονδία Αμερικής. Ορίστε.\nΑπό αριστερά διακρίνονται οι Δημήτριος Φίλιος, Ιλέιν Φράιζερ και Στέλλα Κοκόλη. Φωτογραφία: Αναμνήσεις / Δημήτρης Τσάκας.\nΔΗΜΗΤΡΙΟΣ ΦΙΛΙΟΣ (Εκπρόσωπος της Παναρκαδικής Ομοσπονδίας Αμερικής): Πραγματικά, είναι μία πολύ ενδιαφέρουσα συνεδρίαση. Η Παναρκαδική Ομοσπονδία Αμερικής χαιρετίζει την πρωτοβουλία της Επιτροπής σας και, βεβαίως, συμφωνεί με την πρόταση του Ελληνικού Κογκρέσου Αμερικής και του κυρίου Νίκου Αποστολόπουλου για την καθιέρωση Ημέρας Απόδημου Ελληνισμού. Έτσι, παγκόσμια, θα τιμώνται οι δράσεις, τα επιτεύγματα και η ιστορία του Ελληνισμού της Διασποράς.\nΠιστεύουμε ότι και οι δύο ημερομηνίες που έχουν προταθεί, η 23η Αυγούστου ως θρησκευτική γιορτή, κατά την οποία η απόδοση της Κοιμήσεως της Θεοτόκου, κατά την οποία πολλές χιλιάδες αποδήμων βρίσκονται στην Ελλάδα είναι μια ευκαιρία, αλλά και η 21η Φεβρουαρίου, η ημερομηνία έναρξης της επανάστασης από τον Αλέξανδρο Υψηλάντη στη Μολδοβλαχία, καθώς ξεκίνησε από τον Ελληνισμό της Διασποράς. Όμως, όποια άλλη ημερομηνία, όπως και αυτή της ίδρυσης της Φιλικής Εταιρείας, που έχει έναν ευρύτερο συμβολισμό, θα μας βρει σύμφωνους.\nΤο ουσιαστικό είναι ότι ακούστηκαν πάρα πολλές απόψεις για σύσφιξη των δεσμών των αποδήμων με τη γενέτειρα. Πραγματικά, πιστεύουμε ότι αναπτύχθηκε ένας γόνιμος προβληματισμός».\nΣάββας Αναστασιάδης: Στη συνεδρίαση αυτή, κύριε Γενικέ, νομίζω ότι έγινε μια πολύ ουσιαστική συζήτηση. Σας ευχαριστούμε όλους που συμμετείχατε σε αυτήν τη συζήτηση. Σας ευχαριστούμε για τις προτάσεις σας, για την υπομονή σας, για τη στήριξη αυτής της πρότασης, διότι νομίζω ότι ήταν καθολική. Δεν υπήρχε καμία αντίρρηση ή αντίδραση. Νομίζω ότι όλοι αποδέχεστε την καθιέρωση αυτής της ημέρας.\nΤο λόγο έχει ο κ. Χρυσουλάκης.\nΙΩΑΝΝΗΣ ΧΡΥΣΟΥΛΑΚΗΣ (Γενικός Γραμματέας Δημόσιας Διπλωματίας και Αποδήμου Ελληνισμού): Θέλω να ευχαριστήσω, εκτός από τους απόδημους σήμερα οι οποίοι ήταν εδώ μαζί μας, θέλω να ευχαριστήσω εσάς κύριε Πρόεδρε. Διότι, για πρώτη φορά τόσοι πολλοί απόδημοι εμφανίστηκαν για πρώτη φορά σήμερα στην Βουλή και είναι προς τιμή σας που τους καλέσετε όλους αυτούς. Σας ευχαριστώ, αν μου επιτρέπετε, εκ μέρους τους.\nΣΑΒΒΑΣ ΑΝΑΣΤΑΣΙΑΔΗΣ (Πρόεδρος της Επιτροπής): Ευχαριστώ όλους όσοι συμμετείχαν. Είπαμε και στη διάρκεια της συζήτησης, ότι είμαστε ανοιχτοί σε όλους, να συζητήσουμε καθετί που θα ωφελήσει και είναι προς όφελος των αποδήμων και των συμπατριωτών μας. Καλή συνέχεια, καλό βράδυ, καλή δύναμη σε όλους και καλή γιορτή την ημέρα των αποδήμων, που ελπίζω να είναι τον επόμενο χρόνο.\nHECA Πρόταση για Ημέρα Αποδήμων\nΗ απεσταλμένη επιστολή του Hellenic Congress of America προς τους κ.κ. Κώστα Βλάση και Σάββα Αναστασιάδη.\nΗ Θεσμική διαδικασία\nΝα σημειωθεί ότι είναι η πρώτη φορά σε συνεδρίαση της Διακομματικής Επιτροπής της Βουλής που ακούγονται φωνές ομογενών από την Σιγκαπούρη, τη Β. Ζηλανδία, τη Σουηδία, τον Καναδά. τη Βουδαπέστη, τη Βραζιλία, την Αργεντινή κ.α.\nΌπως διευκρίνησε ο Πρόεδρος της Διακομματικής κ. Σάββας Αναστασιάδης, αναφερόμενος στο θεσμικό μέρος της συζήτησης, «η καθιέρωση θα γίνει από την Ελληνική Κυβέρνηση, όχι από το Ελληνικό Κοινοβούλιο. Εμείς έχουμε τη δυνατότητα και σας δίνουμε βήμα για να πείτε τις θέσεις και τις απόψεις σας και με βάση αυτό θα προτείνουμε στο αντίστοιχο Υπουργείο, στο Υπουργείο Εξωτερικών, στο Γενικό Γραμματέα και στον Υφυπουργό να καθιερώσουν την Ημέρα. Αυτή είναι η διαδικασία αλλά θα πρέπει και θα έπρεπε να είχαμε και τις δικές σας θέσεις».\nΣτο αναμεταξύ, σε κλειστή σύσκεψη μελών της Επιτροπής θα αποφασιστεί ποια ημερομηνία από τις πολλές υποβληθείσες από ομογενειακούς συλλόγους θα υιοθετηθεί ως η Ημέρα Απόδημου Ελληνισμού. Δύο φέρονται οι επικρατέστερες σύμφωνα με πληροφορίες. Η Ημέρα της Παναγιάς (23 Αυγούστου) και η 14η Σεπτεμβρίου, ημέρα όπου Ιδρύεται η Φιλική Εταιρεία στην οποία πρωτοστατούσαν Ομογενείς. Είναι, επίσης και η Ημέρα του Τιμίου Σταυρού.\nΗμέρα Αποδήμου Ελληνισμού\nPrevious articleΈνας δολοφόνος χωρίς αναστολές -Έπαιζε θέατρο επί 37 ημέρες\nNext articleΧειροκροτήματα και έπαινοι στην τελετή αποχαιρετισμού του Απογευματινού Σχολείου του Καθεδρικού